text:
Februar
Februar er 2. mánaði í árinum eftur tí gregorianska kalendaranum og er einasti mánaði, sum hevur 28 dagar (29 tá leypár er).
Hendingar í februarEdit
- 1. februar í 1902 – fótbinding verður bannað í Kina; í 1908 – Carlos kongur og Luis prinsur í Portugal verða myrdir; í 1929 – Popey (Skipper Skræk) er at síggja fyri fyrstu ferð; í 1946 – Norðmaðurin Trygve Lie verður valdur til aðalskrivara í ST; í 1965 – Martin Luther King verður handtikin eftir borgararættindagonguna í Alabama; í 1992 – friðaravtalan, sum ST fekk í lag, byrjar í El Salvador
- 2. februar í 1913 – Grand Central Station, heimsins størsta tokstøð, letur upp í New York; í 1915 – Týskland byrjar kavbátablokadu móti bretsku oyggjunum; í 1972 – Vetrar Olympiadan í Tokyo í Japan byrjar; í 1989 – Suðurafrikanski forsetin Botha fer frá; eftirmaður hansara verður F.W. de Klerk; í 1990 – F.W. de Klerk hevjar bannið móti ANC, sum hevur vart í 20 ár
- 3. februar í 1911 – Ulrich Salchow verður fyri tíggjundu ferð heimsmeistari í listskoyting; í 1917 – USA kvettir diplomatiska sambandið við Týskland; í 1958 – fíggjarliga Benelux samgongan verður stovnsett; í 1966 – Sovjettiskt rúmdarfar ger eina bleyta lending á Mánanum; í 1969 – Yassir Arafat verður valdur leiðari í palestinska frælsisfelagsskapinum PLO; í 1981 – Gro Harlem Brundtland verður fyrsti kvinnuligi forsætismálaráðharri í Noregi; í 1989 – eitt hernaðarkvett støðgar einaræðinum hjá Alfredo Stroessner í Portugal; Stroessner sat við valdið í 35 ár
- 4. februar til 11. februar í 1945 - Jaltaráðstevnan byrjar: Her kjakast Roosevelt, Stalin og Churchill um týsku yvirgevingina; í 1946 - Juan Perón verður valdur til forseta í Argentina; í 1976 - Vetrar Olympiada í Innsbruck í Eysturríki byrjar; í 1999 - Russar royna at skapa ein eftirgjørdan mána;
- 5. februar í 1922 - Fyrsta útgávan av Reader's Digest (Det Bedste) kemur út í USA; í 1931 - Bretski rasarakoyrarin Malcolm Campbell setur á Daytons nýtt heimsmet í at koyra skjótt á landi, ferðin hjá honum er 394 km/h; í 1987 - Iran fremur eitt rakettálop móti Bagdad í Irak; í 1994 - Serbiskar mortaragranatir raka eitt marknaðarpláss í Sarajevo, sum er fult av fólki;
- 6. februar - Samiskur flaggdagur; í 1919 - Bolsjevikkar taka Kiev í Ukraina; í 1952 - Enski kongurin George VI doyr, og Elisabeth II drotning tekur við; í 1957 - Gullstrondin fær fullveldi undir navninum Gana; í 1958 - Flogfarið við ensku Manchester United umborð dettur niður, fleiri kendir leikarar lata lív; í 1968 - 10. Vetrar Olympiadan byrjar í Grenoble í Fraklandi;
- 7. februar í 1971 - Sveitsiskar kvinnur fáa atkvøðurætt; í 1986 - Forsetin á Haiti, Jean-Claude Duvalier, flýggjar til Fraklands; í 1999 - Hussein kongur av Jordan doyr 64 ára gamal;
- 8. februar í 1904 - Russiskt-Japanska kríggið brestir á; í 1974 - Tríggir amerikanskir astronautar venda aftur til Jarðar eftir at hava verið 84 døgn umborð á rúmdarstøðini Skylab; í 1985 - ANC-leiðarin Nelson Mandela sýtur fyri at sleppa leysur við teirri treyt at skula siga frá sær rættin at brúka vald; í 1992 - Vetrar Olympiada í Albertville í Fraklandi byrja;
- 9. februar í 1900 - Dwight Davis setur á stovn tenniskappingina Davis Cup; í 1927 - Eftir harðar bardagar verður kollveltingin í Portugal niðurbard; í 1969 - Amerianska Boeing 747, heimsins størsta rutuflogfar, fer sína jómfrúferð; í 1984 - Sovjettiski leiðarin Andropov doyr. Eftirmaður hansara er Chernenko; í 1986 - Halastjørnan Haley kemur nærri sólini enn nakrantíð áður;
- 10. februar í 1906 - Skipið HMS Dreadnought verður sjósett; í 1910 - Fyrsti kvinnuligi piloturin flýgur solo; í 1923 - Týskarin Wilhelm Röntgen, ið uppdagaði røntgenstrálur, doyr 77 ára gamal; í 1953 - Felagsmarknaður fyri kol og stál verður settur í verk millum fýra evropeisk lond;
- 11. februar í 1928 - Í St. Moritz í Sveis byrjar 2. Vetrar Olympiadan; í 1929 - Í Italia undirskriva Mussolini og pávin ein sáttmála, ið tryggjar fullveldið hjá Vatikaninum; í 1948 - Sovjettiski filmsleikstjórin Sergej Eisenstein doyr; í 1984 - Irak bumbar ikki-hernaðarlig mál í Iran;
- 12. februar í 1924 - Amerikanski pianisturin George Gershwin spælir fyri fyrstu ferð alment stykkið Rhapsody in Blue; í 1929 - Trotskij flýggjar til Turkalands; í 1947 - Franski sniðgevin Christian Dior kemur við sýningini, hann kallar "Nýtt Look"
- 13. februar og 14. februar í 1945 - Teir sameindu bumba Dresden í Týsklandi; í 1980 - Vetrar Olympiadan í Lake Placid í New York, USA byrja; í 1988 - Vetrar Olympiadan í Calgary í Kanada byrjar;
- 14. februar í 1919 - Fólkasamgongan verður stovnað; Bolsjevikkar gera innrás í Estlandi; í 1952 - Vetrar Olympiada byrjar í Oslo í Noregi; í 1966 - Avstralia innførir decimalsskipanina; í 1989 - Ayatollah Khomeini sendir út eina fatwa móti høvundinum Salman Rushdie;
- 15. februar í 1942 - Japan hertekur Singapor; í 1971 - Stóra Bretland og Norðurírland innføra desimalskipanina í pengaverki sínum; í 1989 - Seinastu sovjettisku herdeildirnar fara úr Afghanistan. 10 ár var sovjettiski herurin í landinum; í 1999 - Turkiskar serdeildir handtaka í Nairobi leiðaran í kurdiska arbeiðaraflokkinum, Abdullah Ocalan;
- 17. februar í 1958 - CND verður stovnað í London við sloganinum "Ban the Bomb"; í 1996 - Rúmdarfarið NEAR verður sent upp;
- 18. februar í 1930 - Amerikanski astronomurin Clyde Tombaugh finnur gongustjørnuna Pluto; í 1960 - Áttanda Vetrar Olympiadan byrjar í Squaw Valley í Kalifornia; í 1977 - Deildir hjá Idi Amin myrða ugandiska erkabiskuppin;
- 19. februar í 1915 - Bretsk skip skjóta eftir turkiskum skansum, ið verja Dardanellurnar;
- 20. februar í 1919 - Afghanski emirurin verður myrdur; í 1920 - Amerikansi polarfararin Robert Peary doyr 63 ára gamal; í 1948 - Kommunistarnir taka valdið í Kekkoslovakia; í 1962 - Astronauturin John Glenn gjøgnumførir við 3 ferðum um jørðina fyrstu amerikonsku rúmdarflúgvingina; í 1971 - Idi Amin tekur valdið í Uganda;
- 21. februar í 1916 - Bardagin við Verdun byrjar við einum týskum álopi og heldur fram til tann 18. december; í 1965 - Malcom X, svartur leiðari í USA, verður myrdur í New York; í 1972 - Amerikanski forsetin Richard Nixon byrar vitjan sína í Kina; í 1990 - Namibia í Afrika gerst eitt fullveldisríki;
- 22. februar í 1991 - Irakiskar deildir seta eld á oljubrunnarnar í Kuveit, tá ið tær taka seg úr landinum;
- 23. februar í 1913 - Frákoyrdi forsetin í Meksiko verður skotin; í 1981 - Sivilgardan herjar á spanska tingið - Cortes - eftir eina miseydnaða kvettroynd; í 1994 - Vápnahvíld millum Serbia og Kroatia í Bosnia; í 1999 - Stóra Bretland beinir fyri allari sínari goymslu av minum ætlaðum herfólki til gongu;
- 24. februar í 1903 - Bretskar hernaðardeildir søkja at "øra mullah'inum"; í 1986 - Marcos flýggjar úr Filipinunum, og Corazon Aquino verður tikin í eið sum forseti landsins; í 1987 - Tower-nevndin leggur fram sína frágreiðing um Iran-contra-gøluna; í 1991 - Herdeildirnar undir amerikanskari leiðslu fara undir landátakið móti irakiska herinum;
- 25. februar í 1990 - Violetta Chamorro, sum fær stuðul úr USA, vinnur valið í Nikaragua;
- 26. februar í 1936 - Volkswagen letur upp sína fyrstu verksmiðju í Týsklandi; í 1993 - Bumbuspreinging í World Trade Center í New York City;
- 27. februar í 1900 – enski Labour-flokkurin verður stovnaður; í 1933 - Týska tingið - Ríkisdagurin - brennir í grund; í 1935 - Shirley Temple er higartil yngsti persónurin, sum vinnur ein Oskar; í 1976 - Polisario Front lýsir Vestursahara sjálvstøðugt at vera; í 1997 – bretskir ílegugranskarar hava klonað ein seyð
- 28. februar í 1986 – svenski forsætismálaráðharrin Olof Palme verður myrdur; í 1991 - Flógvakríggið endar
- 29. februar í 1956 – sovjettiski leiðarin Nikita Khrusjtjov forkastar politikkin hjá Stalin


c: text/html

text:
2012-10-04 16:34
ADHD Rundferðin í Klaksvík
13. Mai 2021
– Kom og fá meir at vita um, hvussu...
Strongd starvsfólk á dagstovni, flokslærarar, ið rópa varskó og enn longri bíðikø á psykiatriska deplinum.
10. Mai 2021
Vit hoyra aftur...
Umleið 3. hvør rúsevnismisnýtari og 5. hvør rúsdrekkamisnýtari hevur ADHD!
17. Jan 2021
Sjálvmedisinering er sera vanligt...
Ársfrágreiðing 2020 frá ADHD felagnum.
12. Jan 2021
Hetta seinasta árið eru vit blivin nógv meira tilvitað um...
ADHD: Øll skula sleppa í viðgerð nú!
17. Des 2020
Tá ørsøkin til fleiri deyðsføll kundi forklárast við ókendu sjúkuni...
Eldsál í býráðið!
09. Nov 2020
Tað er tað, sum tú gert ímillum valini, ið...
Løtan er her og nú, Jørgen!
07. Nov 2020
bróðurhond til systirfelagið. - Børnini í serflokkum og...
Ókeypis sálarhjálp til øll børn yngri enn 15 ár eisini.
06. Nov 2020
Í heyst samtykti...
Øll børnini gingu ikki gleðisgongu niðan á Fløtir
05. Nov 2020
Næstan øll børnini í Skúlanum á Fløtum gingu gleðisgongu...
Karius- og Baktusland!
05. Nov 2020
Eg elski miðbýin, hann er fjálgur, veðurgóður og eg kenni meg aftur har! Eg...
Betri buss: Velbastað, Kirkjubø, Kaldbak, Kaldbaksbotn, Signabø, Oyrareingir og Kollafiri!
31. Okt 2020
Tað skal verða...
Bussur og gøtur skula binda Argir saman.
29. Okt 2020
Seinast í 1980’unum droymdi eg um, at kunna taka...
Vit skula brenna 50% minni! 🌱
27. Okt 2020
Mín stóri dreymur er, at sita við umhvørvismálum og taka...
Eg ynski eina ADHD/ADD/autismu ábyrdarfulla kommunu!
26. Okt 2020
Tá illgruni er um diagnosu, skal serligt...
Nýggjar sjónligar gonguteigar!
22. Okt 2020
Nógv tora illa at ganga úti í ferðsluni, tí...
Skúlin á Fløtum letur upp fyrsta dagin, uttan serflokkar!
20. Okt 2020
Í juni var eg...

robotstxt: allowed

filter: keep


text:
Ítróttar- og fimleikahøllir
Møguleiki er at leiga í fimleikarahallirnar í Gøtu og Leirvik. Hetta verður gjørt á online hallarskipanini, har tú bíleggur ein tíma á netinum, rindar við gjaldskorti og sleppur inn uttan lykil.
Lásaskipanin til fimleikahøllirnar er elektronisk og er knýtt at online hallarskipanini. T.v.s. um tú bíleggur ein tíma til mikukvøld kl. 20-21, so verður hurðin til høllina sjálvvirkandi læst upp 10 minuttir áðrenn og læst, tá tímin er liðugur.
Við hesum er munandi lættari hjá borgarum at fáa atgongd til fimleikarhallirnar, ið kunnu leigast aftaná skúlatíð og til kl. 23 um kvøldið. Tú sleppur undan at heinta og lata innaftur lykil til høllina, og inni á bíleggingarsíðuni finnur tú beinanvegin útav, nær høllin er tøk.
Tað einasta, ið krevst, er at tú stovnar tær ein brúkara á nýggju bíleggingarsíðuni.
Um ein tími skal avlýsast fært tú fult endurgjald, um avlýsingin ferð fram minst 3 tímar áðrenn. Um tú avlýsir aftaná hetta, rindar tú fyri tíman.
Ítróttar- og Samkomuhøllin á Kambsdali
Eystukommuna og Fuglafjarðar kommuna eiga og reka í felag Ítróttar- og Samkomuhøllina á Kambsdali. Ítróttar – og Samkomuhøllin hevur tlf. 44 46 86.
Í nevndini eru Dávur Juul, Magni Jøkladal, Per Martin Gregersen og Rúni Justinussen. Leiðari er Ólavur Ellingsgaard tlf. 74 46 86.
Ítróttar- og Samkomuhøllin á Kambsdali
Tlf. 44 46 86
Leiðari: Ólavur Ellingsgaard
Tlf. 74 46 86


text:
Tvøroyrar Bóltfelag kann kunngera tveir av stuðlunum, ið felagið hevur gjørt samstarvsavtalu við í ár. Talan er um lokala N. J. Mortensen og Vest Pack. Bæði eru feløg, ið eru og hava verið ein týðandi partur av føroyska samfelagnum.
N. J. Mortensen, lokala fyritøkan, ið øll í Suðuroynni kenna eigur millum annað bygningarnar har Toystovan, Bónus, Effo og annað húsast og stendur fyri rakstrinum av bensinstøðini hjá Effo á Tvøroyri. Eisini er N. J. Mortensen partur av havnarlagnum, ið hevur tryggjað Tvøroyri eitt hitt størsta vinnuliga virksemi í langa tíð.
N. J. Mortensen A/S bleiv stovnað í 1911 av Niels Juel Mortensen. Í dag er tað langabbasonur Niels Juel, Gudmund Mortensen, ið er stjóri í fyritøkuni. Sostatt er talan um eina fyritøku, ið í ár hevur heili 106 ár á bakið.
Høvuðs virkisøki hjá Vest Pack, er plast- og etikett framleiðsla. Seinnu árini hevur Vest Pack eisini verið heildarveitari av pakkitilfari og tí sum fylgir í kjalarvørrinum av tí – tvs at veittar verða eisini vørur sum ikki eru partur av sjálvari framleiðsluni, so sum pappeskjur, blokkumsløg, pakkimaskinur og so framvegis.
Vest Pack er eisini ein av teimum føroysku fyritøkunum handan “Keyp Føroyskt”-átakinum.


text:
Amplexa Genetics A/S
Tolderlundsvej 3B, 2
DK-5000 Odense C
Danmark
Tel.: +45 6611 6628
Avgreiðslutíðir: Mán-Frí: 9:00-15:00
CVR nr. 2942 8441
Teldupostur: info@amplexa.com
Banki: Danske Bank
SWIFT: DABADKKK
Gjald í DKK:
Skrás. nr.: 3596 Konta: 3600 3362 2373 43
IBAN: DK1230 00 3362 2373 43
Gjald í EURO:
Skrás. nr.: 3596 Konta: 3600 085 980
IBAN: DK4030 00 3600 085 980
HOLOCARBOXYLASE SYNTHETASE DEFICIENCY (HLCS) – er grundað á broytingar í HLCS-íleguni
Holocarboxylase synthetase-trot (HLCS1) sæst óvanliga ofta í Føroyum (hægsti beraratíttleiki í verðini); bert ein ílegu-variantur er staðfestur so ofta, og tað er hesin variantur, ið er við í kanningini hjá Amplexa Genetics.
Varianturin ber heitið c.1519+5G>A.
Holocarboxylase synthetasutrot førir við sær, at kroppurin ikki klárar nóg væl at brúka vitaminina biotin. Arvagongdin fyri HLCS er víkjandi.
Víkjandi arvagongd
Fyri ílegur, sum eru víkjandi, er tað soleiðis, at sjúkan ella sjúkutekin koma ikki til sjóndar uttan so, at bæði eintøkini av íleguni eru broytt – bæði tað frá mammuni og tað frá pápanum. Tað vil siga, at fólk kunnu býtast í tríggjar bólkar, alt eftir hvørja støðu av íleguni ein hevur fingið frá foreldrunum:
Ikki berarar (WT): Hesi hava tvey vanlig eintøk av íleguni á báðum arvastrongjunum. (Støðan hjá barninum ytst til vinstru í tekningini niðanfyri)
Berarar: Hesi hava fingið eina av teim sjúkuberandi ílegunum antin frá mammuni ella pápanum. (Støðan hjá teimum báðum børnunum í miðjuni í tekningini niðanfyri)
Sjúk: Hesi hava tvey sjúkuberandi eintøk av íleguni, eitt á hvørjum arvastrongi. (Støðan hjá barninum ytst til høgru í tekningini niðanfyri)
Sum tað sæst á myndini, so eru sannlíkindini hjá einum pari, har bæði foreldrini eru berarar, at 1/4 (25%) av børnunum verða ”ikki berarar”; 2/4 (50%) verða berarar; og 1/4 (25%) verða dupult berarar og altso sjúk.
Hvørji eru tekinini við holocarboxylase synthetase trot (HLCS)?
Tekinini uppá HLCS-trot koma vanliga til sjóndar teir fyrstu mánaðirnar av lívinum, men so er ikki altíð – tað kann vera ymiskt millum sjúklingar.
Børn við HLCS-troti hava ofta trupulleikar við at taka føði til sín, andadráttstrupulleikar, húðarskriða, losa/gerast skallut og kenna maktarloysi. Óviðgjørd kann sjúkan føra til seinkaða menning og livshættisligar tilburðir við krampa og koma.
Kann sjúkan lekjast?
Júst sum fyri CTD, so kann HLCS viðgerðast við kostískoyti. Skjót og lívslong viðgerð við biotin kosttilskoti kann fyribyrgja komplikatiónunum. Tað er umráðandi, at sjúklingar við HLCS-troti verða funnir tíðliga! Ein staðfesting við eini neonatalari arvafrøðiligari kanning tryggjar, at viðgerð byrjar, áðrenn árin staðfestast. Berarar av HLCS variantinum hava stórt sæð ongi nevnuverd árin.
[1] Kilde: https://ghr.nlm.nih.gov/gene/HLCS
Amplexa Genetics A/S
Tolderlundsvej 3B, 2
DK-5000 Odense C,
Denmark
Tel. +45 66 11 66 28
Opening hours: Mon-Fri: 9:00-15:00
CVR nr. 29428441
info@amplexa.com
Bank Name: Danske Bank
SWIFT: DABADKKK
For payment in DKK:
Reg. nr.: 3596
Account nr.: 36003362237343
IBAN: DK1230003362237343
For payment in EURO:
Reg. nr.: 3596
Account nr.: 3600085980
IBAN: DK4030003600085980


text:
Teir 4 miðnámsskúlarnir
Gribskov Gymnasium er tann syðsti norðuratlantsskúlin í samstarvinum. Skúlin liggur beint við skóg, og vit nýta lokala nærumhvørvið so nógv, sum vit kunnu í undirvísingini. Umhvørvið á miðnámsskúlanum er merkt av ungum menniskjum, sum eru eldhugað og kreativ í gerandisdegnum. Fólkaræði og høg faklig krøv eru týðandi partar av miðnámsumhvørvinum á Gribskov Gymnasium. Mynd.
Miðnám á Kambsdali er í Føroyum. Skúlin er ein miðnámsskúli, har arbeiðsgleði, samstarv og innovatión eru í hásæti. Sum næmingur í norðuratlantiska studentaflokkinum verður tú partur av virkna nærumhvørvinum og samstarvi við vinnulív og stovnar. Vit leggja stóran dent á at brúka fakligheitina, vit læra í gerandisdegnum. Skúlin hevur umleið 500 næmingar og liggur í lítlu bygdini Kambsdali við vøkrum útsýni yvir fjørðin og grøn fjøll.
Verzlunarskóli Íslands í Reykjavík í Íslandi hevur sterkar siðvenjur og er ein av fremstu miðnámsskúlunum í Íslandi. Skúlin styrkir næmingarnar til at taka lut í vinnulívi og fólkaræði í samfelagnum. Miðnámsskúlin liggur í einum framkomnum høvuðsstaði og leggur dent á arbeiðsmarknað og tøknifrøði. Á ”Versló” verður tú styrkt/ur í at arbeiða við kreativari, sjálvstøðugari og praktiskari hugsan. Beint uttanfyri Reykjavík liggja mong fjøll og eitt geotermiskt landsslag.
GUX Sisimiut liggur beint norðanfyri polarkringin í Grønlandi. Á GUX Sisimiut er eitt virkið og tætt miðnáms- og skúlaheimslív, tí nærum allir næmingarnir búgva á skúlaheiminum. Sisimiut er ein býur við 5.000 íbúgvum og er einasti tøkniligi og náttúruvísindaligi miðnámsskúlin í Grønlandi við fleiri tøkniligum lærugreinum á A-stigi. Her fært tú eisini lærugreinir sum arktiska tøkni og mentanarlærugreinir á grønlendskan hátt. Í gerandisdegnum samvirka næmingarnir við íbúgvarnar og felagslív í býnum. Umhvørvið rundan um Sisimiut er opið fyri øll og tú kanst fara gongutúrar í fjøllunum, standa á skíðum og koyra í hundasleðu ella á kavaskutara.
Tú byrjar fyrsta árið á Gribskov Gymnasium og endar 3.s. við eini litríkari próvhandan á GUX Sisimiut. Studentsprógv frá NGK gevur atgongd til eitt breitt úrval av styttri, miðallongum og longri hægri útbúgvingum. Tað kundi til dømis verið upplagt at lisið víðari í norðuratlantiska økinum, eitt nú á arktiskum verkfrøðingalesnaði í Grønlandi, tikið eina norðuratlantiska masterútbúgving í einum NORA-samstarvi ella eina náttúruvísindaliga ella samfelagsvísindaliga arktiska útbúgving í Føroyum, Grønlandi, Íslandi ella Danmark. Sí her, hvørjar hægri útbúgvingar norðuratlantiski studentaflokkurin gevur atgongd til.


text:
Fór út av eggini og hekk á stongini – úr bjargasøguni í Fugloy
Í sendingini hoyra vit Nikláa Poulsen og Absalon Lydersen siga frá úr bjargasøguni í Fugloy. Niklái Poulsen sigldi runt Fugloynna við Niels Juel Arge ein summardag í 1974 og segði frá ymiskum um bjargalív og og fuglaveiði í Fugloy.
Eitt nú frá dramatisku hendingini við Kjálkan í Norðbergi í 1954, tá hann fór glíðandi útav eggini á høgum bergi, men fekk um stongina, sum Absalon Lydersen slongdi honum.
Tað gekk bara lítil løta frá tí, at Niklái hevði sagt frá tilburðinum, til Absalon av tilvild sigldi uppá prei við seksmannafarinum “Morgunstjørnuni”, sum hann var farin á flot við. Burturúr tí spurdist ein áhugaverd samrøða millum teir báðar og Niels Juel.
Magni Arge, sum eisini hitti 88 ára gamla Absalon Lydersen í vár, legði sendingina til rættis. Høgni Fagraberg stóð fyri teknisku framleiðsluni.


text:
Í kvøld verður tað Roxette
Svenski superbólkurin tekur í kvøld Summar Festivalin við øllum sínumheimshittum.
Størsta einstaka konsert, ið nakrantíð hevur verið í Føroyum, verður væntandi á Summar Festivalinum í kvøld.
Svenski poppbólkurin Roxette tekur Vágsbø við øllum sínum heimshittum, og spenningurin er sera stórur til framførsluna.
Roxette ferðalagið kom til Føroya í øllum góðum í gjár, og nú verður gjørt klárt til stóru konsertina á Vágsbøi í kvøld.
Roxette hevur seinasta árið ferðast um allan heimin, og tey vildu sera fegin sleppa til Føroya at spæla eisini. Samband hevur verið millum Summar Festivalin og Roxette ígjøgnum fleiri ár, og tað var sjálvsagt, at Roxette kom á landsins størsta tónleikatiltak at spæla.
Í kvøld spæla eisini bólkar sum Frændur, Swangah, Guns4Sale, Sakaris, Signar í Gomrum og Hans Andrias á Summar Festivalinum.


text:
Vikuskiftispassini útseld
Avmarkað tal av dagsatgongumerkjum verður selt við dyrnar
Vikuskiftispassini til Summar Festivalin eru nú útseld.
Forsølan hevur gingið so væl, at fleiri vikuskiftispass verða ikki seld.
Summar Festivalurin hevur avsett eitt avmarkað tal av dagsatgongumerkjum til allar tríggjar festivaldagarnar.
Hesi dagsatgongumerki verða seld við inngongdina teir einstøku dagarnar.
Prísirnir á dagsatgongumerkjum eru hesir:
Hósdag: 500 kr.
Fríggjadag: 900 kr.
Leygardag: 600 kr.
Børn (6-12) ár: 250 kr. fyri alt vikuskiftið
Børn (0-5) ár sleppa inn ókeypis


text:
Almenni bygdaráðsfundurin, sum er lýstur at verða mánadagin 30.10.17, er fluttur til mikudagin 8.11.17 kl. 18.00.
- Barnagarðurin søkir námsfrøðing
- Stíggjur 25 ár
- Altjóða læraradagur 2018 í Tofta skúla
- Landsdystur á Svangaskarði fríggjadagin
- Konfirmatión verður sunnudagin
- Endurnýtsluvirkið er opið allar gerandisdagar viku 41 og 42
- Selma avloysur Marjun sum skrivari
- Søkt verður eftir starvsfólki til tekniska økið
- Tofta kvøldskúli byrjar viku 43
- Fráboðan: Spreingiarbeiði í Rókini
- Hugnaløta í Dagtilhaldinum á Vesturskin
- Navia keypt alla føroyska 1. flokks ull frá 2016
- Vatnleiðing í Rókini
- Søkt verður eftir leiðara til Nes Sóknar Musikkskúla
- Barnagarðurin á Svangaskarði søkir námsfrøðing
- Nes kommuna gjørt avtalu við Fjølrit
- Venjingin hjá Roðanum byrjar aftur
- Ættarbindið útgivið
- Svimjihylurin er opin aftur
- Heimapartarnir kunnu avheintast kl. 15.00
- Grind á Toftum – Heimapartar
- Urgukonsert mánakvøldið
- Ættarbindið liðugt – útgávudagur 22. august
- Minnispláta avdúka
- B68 dagurin 2018 verður leygardagin


text:
2D skanning – eisini kallað tryggleikaskanning
525 kr.
Við hesi skanning fært tú møguleika at síggja barnið frá 6 vikum og heilt fram til burðardagin. Hugt verður eftir hjartasláttrinum og um barnið veksur sum væntað. Útfrá mátingunum verður burðardagur eisini mettur.
Við í prísinum er ein skrivlig frásøgn, 2 sv/hv myndir og ein teldupost við øllum myndunum, ið verða tiknar undir skanningini.
Skanningin tekur umleið 15 min.
Kynsskanning
625 kr.
Við hesi skanning verður hugt eftir kyni longu frá 14 vikum. Eins og 2D skanningin verður eisini hugt eftir hjartasláttrinum og um barnið veksur sum væntað. Útfrá mátingunum verður burðardagur eisini mettur.
Um tað ikki er gjørligt at síggja kynið, fært tú eina nýggja tíð.
Við í prísinum er ein skrivlig frásøgn, 2 sv/hv myndir og ein teldupost við øllum myndunum, ið verða tiknar undir skanningini.
Skanningin tekur umleið 25 min.
3D/4D skanning – lítil
1025 kr.
Við hesi skanning fært tú møguleika fyri at síggja barnið í 3D/4D. Eins og 2D skanningin verður eisini hugt eftir hjartasláttrinum og um barnið veksur sum væntað. Útfrá mátingunum verður burðardagur eisini mettur. Fyri at fáa bestu góðsku verður viðmælt, at tú verður skannað í millum viku 25-30.
Við í prísinum er ein skrivlig frásøgn, 3 sv/hv myndir, 3 litmyndir og ein teldupost við øllum myndunum, ið verða tiknar undir skanningini. Einki garanti er fyri at fáa andlitsmynd.
Skanningin tekur umleið 35 min.
3D/4D skanning – stór
1325 kr.
Við hesi skanning fært tú møguleika fyri at síggja barnið í 3D/4D. Eins og 2D skanningin verður eisini hugt eftir hjartasláttrinum og um barnið veksur sum væntað. Útfrá mátingunum verður burðardagur eisini mettur. Fyri at fáa bestu góðsku verður viðmælt, at tú verður skannað í millum viku 25-30.
Við í prísinum er ein skrivlig frásøgn, 4 sv/hv myndir, 4 litmyndir, ein teldupost við øllum myndunum og ein DVD við filmi av allari skanningini.
Garanti er fyri at fáa andlitsmynd*.
Skanningin tekur umleið 45 min.
Snýðið bjóðar ikki nakkafoldskanning ella misdannelsesskanning
*Garanti fyri andlitsmynd merkir, at um tað ikki er gjørligt at fáa andlitsmynd, fært tú eina nýggja tíð til skanning. Hetta er ikki galdandi fyri 3D/4D skanning – lítil.


text:
Í nærum eitt ár hevur Tórsvøllur verið okkara heimavøllur. Men nú er tíðin endiliga komin at flyta heim aftur. Og hóast Tórsvøllur hevur tænt okkum væl, er tað á Ovara vølli vit hoyra heima.
Flestum kunnugt hevur verið øgiligt stríð av graslíkinum á Ovara vølli. Men eftir at tað er skift fyri aðru ferð, er vøllurin endiliga góðkendur og klárur at spæla á. Fótbóltssamband Føroya hevur framt eftirlitssýn av nýggja graslíkinum og staðfest, at vøllurin lýkur krøvini í Vallarreglugerðini hjá FSF og Fótbóltslógini hjá FIFA.
Kvinnurnar hava longu spælt fyrsta dystin á nýggja graslíkinum, í landskappingardysti ímóti KÍ. Fyrsti dystur hjá monnunum verður sunnudagin 13. mai, tá Víkingur kemur á vitjan.


text:
Sunnudagin skipar Hvirlan fyri Stuttleikum á Tórsbreyt. Hetta hevur verið afturvendandi tiltak hjá Hvirluni, síðani Tórsbreyt sá dagsins ljós.
Á Stuttleikum ber til hjá øllum børnum at koma at royna seg í trimum ymiskum greinum innan frælsan ítrótt. Børnini sleppa at royna seg í longdarlopi, bóltkasti og í spurti.
Stuttleikir snúgva seg ikki um kapping, men um at royna frælsan ítrótt. Øll fáa heiðursmerki og úrslitini verða skrivað á skreytblað.
Áhugað kunnu møta á Tórsbreyt millum klokkan 14 og 16 sunnudagin, og øll eru vælkomin.


text:
Søkt verður eftir námsfrøðingum at byrja 13. august 2018, ella eftir nærri avtalu. Talan er um størv á 30-40 tímar um vikuna.
Í dagliga arbeiðinum leggja vit m. a. dent á:
• at børn og starvsfólk trívast, og fáa avbjóðingar í gerandisdegnum.
• at hava gott samstarv við foreldur og starvsfólk.
• at skapa álit og tryggleika, bæði fyri foreldur og børn.
• at virða tað einstaka barnið.
• at ferðast nógv í náttúruni.
Vit ynskja at tú:
• ert álítandi og hevur góð samstarvsevni.
• hevur hug og áræði at skapa ein fjølbroyttan og tryggan gerandisdag.
• undir ábyrgd av leiðslu og í samstarvi við starvsfólkið, vilt verða við til at mynda og menna námsfrøðiliga umhvørvið við Kráir.
Lønar- og setanartreytir:
Starvið verður lønt sambært avtalu millum Føroya Pedagogfelag og Kommunala Arbeiðsgevarafelagið.
Umsóknir:
Umsóknir við avriti av prógvi og møguligum viðmælum, skulu sendast til:
Dagstovnurin við Kráir
Hvalvíksvegur 74
430 Hvalvík
ella
krair@sunda.fo
Umsóknarfreistin er mánadagin 4. juni 2018.
Um ongin námsfrøðingur søkir, kann hjálparfólk verða sett í staðin í tíðaravmarkað starv.
Nærri fæst at vita um starvið við at venda sær til Unn Eldevig Petersen, stovnsleiðara á telefon 297235.


text:
Watford F.C.
Watford Football Club er eitt enskt fótbóltsfelag heimahoyrandi í býnum Watford. Besta liðið spælir í næstovastu ensku fótbóltsdeildini, EFL Championship.[1]
Felagið varð sett á stovn í 1881 og varð valt inn í The Football League í 1920. Besta liðið, við kelinavninum "The Hornets", spælir sínar heimadystir á Vicarage Road í Watford. Venjarin hjá liðinum er Xisco Muñoz.
Býurin Watford liggur í greivadøminum Hertfordshire, í ein útnyrðing av enska høvuðsstaðnum London.
Slóðir úteftir[rætta | rætta wikitekst]
- Almenna heimasíðan: watfordfc.com
Keldur[rætta | rætta wikitekst]
- ↑ Sky Bet Championship, efl.com


text:
Skógspurvur (lat. Passer montanus L; da. Skovspurv) er til støddar nakað sum grátítlingur. Omaná er hann flekkutur av brúnum og svørtum, uppi á høvdinum reyðbrúnur, vangarnir eru hvítir við svørtum bletti í; tvørtur um veingin ganga tvær hvítar rendur. Velið er grátt. — Í 1866 komu tveir til Skúvoyar. Teir klaktu tvær ferðir um árið, og við tíðini nørdust teir so, at fleiri stórir flokkar vóru altíð at síggja í bønum; aðrar oyggjar komu teir ikki í. Teir ótu kornið av veltunum, og Skúvoyingar vistu sær eingi ráð til at sleppa av við teir. Men so hvurvu teir líka brádliga, sum teir vóru komnir. Síðan tá hava teir lítið sæst í Føroyum.
Úr: Mikkjal á Ryggi: Fuglabókin, Dýralæra II. 1951.


text:
Easy Cover 2.0 - Infinity Midnight BlueVanligur prísur 189,00 kr Útsøluprísur 120,00 kr Spar 37%
Skelin er úr lekrari GOTS-góðkendari bummull við vøkrum mynstri uttast, PUL innast og fleece í rygginum, so blæan ikki lekur. Blæan verður latin aftur við trýstknappum framman.
Innan eru trýstknappar, sum Easy SIO innlegg kunnu knappast í. Skelin kann eisini nýtast yvir formseymaða blæu, við prefold ella líknandi.
Skelin kann nýtast 3-5 ferðir, áðrenn hon skal vaskast, um hon ikki fær skarn á seg.
Skelin fæst í tveimum støddum
- M: 5-8 kg
- L: 8+ kg
GG! Innlegg fylgja ikki við - tey eru at finna her.
Koyr skitnar blæur í vátposa. Hav ein stóran vátposa við pusliborðið (eitt nú í einari ruskspann ella hangandi á einum króki) og ein lítlan vátposa í puslitaskuni. Tá blæurnar skulu vaskast, skalt tú bara lata posan upp og koyra hann í maskinuna. Vend møguliga posan á ranguna við at trýsta uppundir botnin, so innihaldið dettur í maskinuna. Tær nýtist altso ikki at nerta við skitnu blæurnar.
Blæurnar mugu ikki liggja ov leingi í posanum, áðrenn tær vera vaskaðar - í mesta lagi 2-3 dagar. Annars kunnu plettar festa seg, og vatntætta lagið oyðileggjast.
Vaska við upp til 60*c. Eg viðmæli at brúka neutralt vaskievni. Fylg vegleiðingini á pakkanum, hvussu nógv skal nýtast - ansa eftir ikki at nýta ov nógv. Ofta er ríkiligt at nýta helvtina av tí, sum verður viðmælt á pakkanum. Nýt ikki bleiki- ella skolievni.
Hang blæurnar á snórin - gjarna úti, so tær verða luftaðar væl. Sólin hjálpir eisini at beina fyri møguligum plettum. Turkitrumlan kann oyðileggja vatntætta lagið, so eg viðmæli ikki at nýta turkitrumlu. Innlegg, toybind v.m. uttan PUL kunnu tó turkast við lágum hita í turkitrumluni, men eg viðmæli so vítt gjørligt at heingja á snórin.
Eg viðmæli at leggja nýggjar blæur og innlegg úr natúrtilfari á blot í køldum vatni í 12-24 tímar, og síðani skulu tær vaskast nakrar ferð. Hetta er fyri at økja súgvievnið. Blæur úr bambus skulu vaskast 6-8 ferðir, áðrenn tær súgva fullkomiliga. Skeljar skulu tó bert vaskast eina ferð áðrenn nýtslu.
Stripping av blæum
Viðhvørt kann tað koma fyri, at toyblæurnar lukta sterkt av ammoniak. Hetta merkir, at ov nógv vaskievni er nýtt, og blæurnar tískil innihalda yvirskotssápu. Tað eru fleiri mátar at “strippa” blæurnar. Tann mildasti er at kókivaska tær nakrar ferðir uttan nakað vaskievni. Til ber eisini at nýta edik ella natron, sum neutraliserar sápuna. Hetta skal tó ikki gerast ov ofta, tí tað slítur blæurnar.


text:
Eitt sindur um føroyskt basalt
Føroyar eru bygdar úr grótslagnum basalti, sum kom innan úr jørðini við eldgosum fyri umleið 55 milliónum árum síðani, tá risastóra meginlandið Pangea skrædnaði sundur við buldur og brak og nógvum eldgosum her á okkara leiðum.
Føroyar og Grønland, sum upprunaliga lógu tætt saman, hava síðan tá rikið burtur hvør frá øðrum umleið 2 cm um árið á hvør síni jarðarplátu, meðan tað áhaldandi hava verið nógv eldgos fram við plátumarkinum, sum í dag gongur norður gjøgnum Ísland.
Nógv basalt er á jørðini, men basalt finst eisini á mánanum og á hinum av teimum innaru gongustjørnunum, Merkur, Mars og Venus, umframt í nógvum loftsteinum (meteorittum).
Basalt kemur undir bólkin “daggrýti”, sum er grót storknað úr grótbræðingum (magma) frá eldgosum oman á jørðini (altso “uppi í degnum”) ella undir vatni/sjógvi. Innan í jørðini er basaltmagma sera heit, 1100 C0 ella meira. Men tá hon goysir, kólnar og storknar hon skjótt oman á jørðini, og hon kólnar upp aftur skjótari, um hon goysir undir sjónum. Tí fáa krystallkornini ikki tíð til at vaksa seg stór undir kølingini, men gerast evarska smá. Viðhvørt – serliga í vatni/sjógvi – storknar bræðingin so skjótt, at hon verður til basaltglas.
Granitt har aftur ímóti, er “djúpgrýti”, sum er storknað spakuliga (gjøgnum túsundtals ár) niðri í jarðarskorpuni. Tí er granitt vanliga nógv meira grovkornut enn basalt.
Men summar basaltbræðingar liggja leingi niðri í jarðarskorpuni, áðrenn tær goysa, og har kunnu tær kólna spakuliga, nakað sum granittbræðingar. Tá kunnu ávís krystallkorn vaksa seg stór og flóta runt innan í bræðingini, áðrenn hon goysir, og tí gerst grótið tinnut við krystallum úr steinsløgunum olivin, pyroksen (augitt) og/ella feldspatt (plagioklas).
Vit nevna tílíkt basalt ítinnut, meðan fínkornut basalt uttan ítinnur nevnist blágrýti.
Aðrar tinnur kunnu eisini koma í basaltið, eftir at tað er storknað. Tað hendir í rivum og poknum, har vatn seyrar ígjøgnum. Vatnið inniheldur smáar nøgdir av upploystum evnum, sum so við og við skiljast úr vatninum – eins og salt kann skiljast úr sjógvi.
Nógv sløg av tílíkum “poknutinnum” kunnu finnast í basalti, til dømis ymiskir soðsteinar og kvartssteinar (eldtinnur o.s.fr.).
Tískil finnast nógv ymisk sløg av basalti í Føroyum.
Alt eftir endamálinum kunnu tey ymisku sløgini vera betri ella verri skikkað til brúks. Til dømis kunnu nærum øll sløg av basalti brúkast til gerð av einum brimgarði, bara klettarnir eru nóg stórir. Har aftur ímóti kann einans tað mest slitsterka og “eldfasta” basaltið brúkast til skerv í einum slitlagi á vegunum, saman við asfalti.


text:
Fyrsta umfar av boccia grand prix varð leikt í fimleikahøllini á Glyvrum mikudagin. 22 luttakarar vóru, og tað er sera gott. Fleiri nýggj andlit vóru at síggja, og so onkur gamal kenningur. Deiligt at síggja so nógv.
Úrslitið gjørdist, at Eli vann fyrstu kappingina og hevur harvið lagt seg á odda við fyrstu 10 stigunum. Rannvá gjørdist nummar tvey og René nummar trý.
Hesaferð megnaðu bæði Ann, Magni, Rúna og Kristian at spæla seg víðari til fjórðingsfinaluna, og fingu tey hvør 5 stig fyri tað.
Annað umfar verður leikt fyri jól.
Eli tók við, har hann slepti
Fyrsta umfar av boccia grand prix varð leikt í fimleikahøllini á Glyvrum mikudagin. 22 luttakarar vóru, og tað er sera gott. Fleiri nýggj andlit vóru at síggja, og so onkur gamal kenningur. Deiligt at síggja so nógv.


text:
Kappingarreglur
Grein 1 Leikreglur
a) Leikt verður í landskappingini eftir teimum leikreglum hjá FIVB, sum eina og hvørja tíð eru galdandi fyri flogbólt.
b) Serstakar kappingarreglur eru fyri yngru deildir.
Grein 2 Kappingarárið og luttøkugjald
a) Kappingarárið er frá 1. juli til 30. juni.
b) Fyri hvørt lið gjalda feløgini FBF luttøkugjald, sum verður ásett av starvsnevndini.
d) Luttøkugjaldið skal verða FBF í hendi 14 dagar, áðrenn kappingin byrjar.
e) Felag sleppur ikki at luttaka í kappingum FBFs, fyrr enn luttøkupeningurin er goldin.
Grein 3 Almenn gudstænasta
Eingin landskappingardystur skal verða leiktur undir almennari gudstænastu og skal helst ikki byrja fyrr enn 1 tíma aftaná, at gudstænastan er lokin.
Grein 4 Skipan av landskappingini
Landskappingin í flogbólti verður skipað soleiðis eftir aldri og dugnaskapi.
Grein 4 a Meistaradeildin
Meistaradeild kvinnur og menn við upp til 8 liðum hvør.
Í Meistaradeildini kann sama felag í mesta lagi hava 2 lið.
Starvsnevndin skipar kappingina alt eftir, hvussu nógv lið eru.
Í Meistaradeildini verður við 8 liðum eitt umfar leikt, t.v.s. tveir dystir ímóti hvørjum liði.
Við 6 og 7 liðum verður hálvt annað umfar leikt, t.v.s. tveir heimadystir og ein útidystur ella øvugt ímóti hvørjum liði. Úrslitini frá undanfarna kappingarári avgera heima-/útidystir.
Við 4 og 5 liðum verður dupult umfar leikt, t.v.s. tveir heimadystir og tveir útidystir móti hvørjum liði.
Tá ið landskappingin er liðug, leika nr. 1 og nr. 2 finalur hjá bæði kvinnum og monnum.
Leiktar verða tvær finalur. Nr. 1 í landskappingini hevur heimavøll í fyrru finaluni. Seinna finalan verður leikt á uttanveltaðum vølli, sum FBF ásetur. Vinna liðini hvør sín dyst, verður leikt eitt eyka "Gullsett" upp í 15 í framhaldi av seinnu finaluni – vinnari av hesum settinum er føroyameistari – tvey stig skulu vera á muni í settinum.
Grein 4 b Vaksnamannadeildin við undantak av Meistaradeildini
1. deild kvinnur og 1. deild menn við óavmarkaðum tali av liðum.
2. deild kvinnur og 2. deild menn við óavmarkaðum tali av liðum.
Grein 4 d Aldur
Fyri at leika í Meistaradeildini og vaksnamannadeildini skal leikari vera minst 14 ár.
Grein 4 e Yngri deildir
Kvinnuunglingar og mansunglingar, sum ikki skulu vera fylt 22 ár 1. januar í kappingarárinum.
Gentur/dreingir 19, sum ikki skulu vera fylt 20 ár 1. januar í kappingarárinum.
Gentur/dreingir 16, sum ikki skulu vera fylt 17 ár 1. januar í kappingarárinum. Tó kunnu allar/allir gentur/dreingir í 10. flokki luttaka.
Gentur /dreingir 14, sum ikki skulu vera fylt 15 ár 1. januar í kappingarárinum. Tó kunnu allar/allir gentur/dreingir í 8. flokki luttaka.
Gentur/dreingir 12, sum ikki skulu vera fylt 13 ár 1. januar í kappingarárinum. Tó kunnu allar/allir gentur/dreingir í 6. flokki luttaka.
Flogbørn lev. 0, 1, 2, og 3. Í Flogbørnum kunnu gentur og dreingir leika saman. Síðsta kappingin er at rokna sum FM. FM-vinnari verður tó ikki funnin.
Tá ið landskappingin er liðug, leika nr. 1 og nr. 2 í aldursbólkunum frá gentum og dreingjum 12 og eldri FM finalu á vølli sum FBF ásetur. Leikt verður best av 5 settum. Tó leika gentur og dreingir 12 best av 3 settum.
Grein 4 f Umsókn um undantak
Starvsnevndin kann eftir umsókn frá felag um undantak víkja frá ásetingunum í grein 4 e viðvíkjandi aldri og kyni í Yngri deildum og loyva leikara at leika fyri annað felag, um upprunafelagið ikki hevur aldurssvarandi ungdómslið.
Undantøk givin sambært hesi grein kunnu í mesta lagi verða givin fyri 2 leikarar á hvørjum liði. Hvør leikari kann í mesta lagi fáa eitt slíkt undantak hvørt kappingarár.
Grein 4 g Meistaraheitini
Meistaraheitini verða nevnd soleiðis:
Vinnari í Meistaradeildini: Føroyameistari
Vinnari í 1. deild: Vinnari í 1. deild
Vinnari í 2. deild: Vinnari í 2. deild
Vinnari í Unglingadeildini: Føroyameistari
Vinnari í gentum/dreingjum 19: Føroyameistari
Vinnari í gentum/dreingjum 16: Føroyameistari
Vinnari í gentum/dreingjum 14: Føroyameistari
Vinnari í gentum/dreingjum 12: Føroyameistari
Grein 5 Skipan í bólkar v.m.
a) Tá feløgini hava sagt frá luttøku, ger kappingarnevnd FBF's av, um kappingin verður einkult ella dupult ella meira, og hvussu liðini í 1. og/ella 2. deild verða skipað sundur í bólkar.
b) Um 1. og/ella 2. deild er býtt í bólkar, fer í minsta lagi nr. 1 og nr. 2 í hvørjum bólki víðari til eitt finaluumfar eftir fyriskipan FBF's.
d) Í yngri deildum kann landskappingin verða skipað í bólkar eftir dugnasemi. Hvør bólkur spælir egna landskapping og steypakapping.
Grein 6 Lið- og leikaraflytingar
a) Lið í A-bólki kann ikki leika í lægri bólki. Sama galdandi fyri steypakappingar, sum feløgini skipa fyri FBF. Lið í lægri bólki kann leika í hægri bólki í steypakappingum, sum feløgini skipa fyri FBF.
b) Leikaraflytingar millum lið í A-bólki og B-bólki fylgja somu relgum, sum flytingar frá hægri til lægri deild.
Grein 7 Útreiðslur og inntøkur
a) Heimaliðið tekur við øllum útreiðslum og inntøkum viðvíkjandi umfarsdystum.
b) Dómarafelagið skal gjalda útreiðslurnar hjá dómaranum.
Grein 8 Reglur fyri upp- og niðurflyting og flytan av dystum
Niðurflyting:
Spælari skal leypa dyst um á hægra liðnum, áðrenn niðurflyting.
Hægra liðið verður altíð roknað at leika fyrst.
Leikarar, ið ikki hava leikt inni á besta liðnum, kunnu til eina og hvørja tíð flyta til lægri deild.
Bert leikarar, sum ikki eru fyltir 22 áðrenn 1. januar í kappingarárinum, kunnu flyta til lægri deild hóast teir hava leikt inni. Hægra liðið verður altíð roknað at leika fyrst. Tað, at leikari ikki hevur leikt dyst á hægri liðið, skal greitt framganga undir viðmerkingum til dómaraseðilin hjá hægra liðnum.
Uppflyting:
Spælari kann leika á hægri liði næsta leikumfar.
Eitt leikumfar gongur frá og við mánadegi og til og við sunnudag.
Eitt lið kann leika fleiri dystir sama leikumfar.
Luttekur felag við meira enn einum liði í somu deild, skulu liðini nevnast í bókstavarað ella talrað soleiðis, at A ella 1 verður at rokna sum tað besta liðið, B ella 2 sum tað næstbesta o.s.fr.
Niðurflyting frá hægri til lægri lið er ikki loyvd leikara eftir 1. februar í kappingarárinum.
Flytan av dystum:
Bert kappingarstjóri FBFs kann geva loyvi til at flyta ein dyst.
Fluttir dystir verða roknaðir sum leiktir tann upprunaliga ásetta dagin, eisini í sambandi við upp- og niðurflyting av spælarum.
Grein 9 Dómarar
a) Feløgini fáa sína millum ábyrgd av at hava dómara til allar dystir í meistaradeildini.
b) FBF og dómarabólkurin kann taka dómaraábyrgdina til útvaldar dystir. Ábyrgdin fyri dómararnar fellur aftur til felagið, um dysturin verður fluttur ella líknandi, soleiðis at FBF ella dómarabólkurin ikki kann døma dystin.
d) Um dómari ikki møtir, fær ábyrgdarafelagið bót á kr. 1.000 fyri hvønn dómara, sum ikki møtti, umframt at gjalda dómaragjald.
e) Er bótin ikki goldin innan næsta kappingarár, sleppur felag ikki at luttaka í kapping innan FBF, fyrr enn bótin er goldin.
Grein 10 Upplýsing til FBF um leikarar í øðrum deildum enn meistaradeildini
a) Í minsta lagi 14 dagar áðrenn kappingin byrjar, skulu øll luttakandi feløg í vaksnamannadeildini og frá gentum/dreingum 14 og uppeftir, til FBF geva upp navn, føðingardagar og -ár á øllum leikarum.
b) Er føðingardagur og -ár ikki uppgivið, hevur leikari ikki loyvi at luttaka.
d) Nýtir felag í landskappingini leikara, sum FBF ikki hevur fingið boð um (navn og aldur) í minsta lagi dagin fyri dystin, tapir felagið dystin.
Grein 11 Leikaraloyvi í Meistaradeildini
a) Fyri Meistaradeildina skulu góðkend leikaraloyvi frá FBF fyriliggja fyri allar leikarar á liðinum í seinasta lagi dagin fyri dystin.
b) Fyri at fáa leikaraloyvi skal luttakandi leikari skal í minsta lagi hava verið limur í 30 dagar í tí felag, sum hann luttekur fyri. Limaskapur hevur gildi frá tí degi, fráboðan er komin til FBF.
Harumframt skal luttakandi leikari hava eina góðkenda helsukanning sambært krøvum frá FBF.
Grein 12 Útlendskir leikarar
a) Lið, ið luttekur í føroysku lands- og steypakappingini, hevur loyvi til at nýta í mesta lagi 2 útlendskar leikarar í einum dysti. Tó eru útlendskir leikarar, sum burturav hava havt spæliloyvi at leika í Føroyum í minsta lagi í 3 fylgjandi kappingarár, og sum hereftir 4. kappingarárið á rað søkir um spæliloyvi, og norðurlendingar, ikki fevndir av hesi áseting.
b) Fyri at nýta útlendskan leikara skal viðkomandi felag hava leikaraloyvi at nýta viðkomandi leikara í føroysku lands- og steypakappingini.
d) Sum útlendskur leikari verður roknaður persónur, ið ikki hevur fast tilknýti til Føroyar, og sum ikki hevur havt fastan bústað í Føroyum seinastu 3 árini frammanundan, at umsókn um leikaraloyvi verður latin FBF.
e) Í umsóknini um leikaraloyvi skal upplýsast og leggjast við:
1) Navn,
2) føðidagur,
3) bústaður hjá leikara,
4) navn á útlendska felagnum hann leikar fyri,
5) undirskrift frá leikara, útlendska felagnum ella agenti og føroyska felagnum,
6) avrit av gildigum arbeiðs- og uppihaldsloyvi í Føroyum, og
7) váttan frá føroyska fólkayvirlitinum um at leikarin er skrásettur í føroyska fólkayvirlitinum sum fluttur til Føroya.
f) Norðurlendingar eru ikki fevndir av skyldini at lata inn avrit av arbeiðs- og uppihaldsloyvi sambært grein 12 e, stk. 6, og hava bert skyldu til at lata inn váttan frá føroyska fólkayvirlitinum sambært stk. 12 e, stk. 7, um teir skulu vera í Føroyum í meira enn 6 mðr.
g) Leikaraloyvið til útlendskan leikara fer sjálvvirkandi úr gildi sama dag, sum arbeiðs- og uppihaldsloyvi gongur út.
h) Á føroyskum landsliðum kunnu bert føroyingar luttaka. Sum føroyingur verður eisini roknaður útlendingur, ið hevur verið fast búsitandi í Føroyum í minsta lagi 2 ár, og hevur sítt virki her og føroyskan ríkisborgararætt.
Grein 13 Leikaraflytingar
a) Allar leikaraflytingar skulu verða fráboðaðar frá avvarðandi felag til FBF samsvarandi ásetingunum í hesi grein.
b) Um leikari – útlendingur ella føroyingur – sigur seg úr felag, ið hann hevur leikt landskappingardyst fyri við byrjan kappingarársins, og gerst limur í øðrum felag, sum eisini tekur lut í landskappingini, hevur hann loyvi at leika fyri hetta felag aftan á leikbann í 30 dagar, tó ikki eftir 1. februar í kappingarárinum, galdandi fyri bæði feløgini. Tað er bert loyvt at skifta felag eina ferð mitt í kappingarárinum.
d) Leikari, ið skiftir felag mitt í kappingarárinum, skal boða FBF frá flytingini 30 dagar áðrenn fyrsta landskappingardyst, hann ætlar at leika fyri nýggja felagið. Freistin gongur frá tí degi, fráboðan er komin til FBF.
e) Leikarar, ið spæla í kapping uttanlands, hava loyvi at leika fyri føroyskt felag eftir leikbann í 30 dagar eftir seinasta landskappingar/steypadyst uttanlands. Samanber eisini pkt. d í hesi grein. og grein 12 viðv. útlendskum leikarum.
f) Felag kann nokta leikara at flyta til annað felag, um so er, at felagið metir, at peningalig ella onnur felagslig áhugamál binda viðkomandi leikara. FBF kann steðga einum ætlaðum leikaraskifti, til viðurskiftini eru komin upp á pláss.
g) Starvsnevndin í FBF ger nærri reglur um sekt fyri brot í sambandi við leikaraflytingar. Sektin kann vera frá at vera átala til bót, leikbann ella kolldømd úrslit.
Grein 14 Dómaraseðlar
a) Dómaraseðilin skal handast dómaranum, áðrenn leikur byrjar. Á dómaraseðlinum skulu standa allir leikarar og útskiftingarleikarar, tó í mesta lagi 14 leikarar tilsamans, og somuleiðis útskiftingarleiðarin. Allir leikararnir verða roknaðir fyri at hava spælt dystin. Samber tó við grein 8.
b) Áðrenn leikbyrjan skulu liðleiðari og útskiftingarleiðari undirskriva dómaraseðilin.
d) Eftir leikbyrjan er ikki loyvt at seta leikara á dómaraseðilin.
e) Eru klagur, skulu tær verða tilskilaðar á dómaraseðlinum.
Grein 15 Stig
a) Spælt verður um 3 stig.
Endar dystur 3-0 ella 3-1 fær vinnandi liðið 3 stig. Tapandi liðið fær 0 stig.
Endar dystur 3-2 fær vinnandi liðið 2 stig. Tapandi liðið fær 1 stig.
b) Møtir lið ikki til dyst, fær tað null stig.
d) Somuleiðis verður givið null stig til tey lið, sum sínámillum avtala at útseta dyst, uttan at hava fingið loyvi til tess frá kappingarstjóranum. Viðv. aðrari sekt verður víst til grein 16 e-g og grein 19.
e) Tá ið dystur verður fluttur í samráð við kappingarstjóran, skal nýggjur dystur verða ásettur í mesta lagi eina viku frá ásetta leikdegnum. Starvsnevndin í FBF kann gera undantøk frá hesi reglu.
f) Tað liðið, sum við lokna kapping hevur flest stig, er vinnari av deildini. Sí tó grein 4 a og 4 e um Meistaradeildina hjá kvinnum og monnum og yngri deildir.
g) Um javnt er í stigum, er hægstljóðandi settmunur avgerandi. Stendur eisini her á jøvnum, eru innanhýsis dystir bæði í innleiðandi umfarinum og í deildini avgerandi – íroknað bóltmun. Stendur enn á jøvnum, verður umdystur leiktur. Kappingarstjóri FBFs ásetur tíð og stað fyri hendan dyst.
Grein 16 Luttøka og uppmøting
a) Frá tí degi, ið felag hevur sagt frá, at tað luttekur í landskappingini, er tað bundið til at luttaka eftir lógum og reglugerðum FBFs
b) Tó kann kappingarstjóri FBFs eftir áheitan felagsins góðtaka tær orsøkir, ið felagið førir fram, at tað ikki heldur fram við kappingini. Ein slík áheitan má vera nevndini í hendi í minsta lagi 5 dagar, áðrenn dystur felagsins skal fremjast.
d) Sigur lið seg skrivliga til FBF úr kappingini, og FBF góðtekur hetta, verða teir dystir, ið hetta lið hevur leikt, ikki roknaðir við í kappingini.
e) Sekt við ikki leiktum dystum
1. og 2. deild: Møtir lið ikki til dyst, avgerð starvsnevndin, um liðið skal vera koyrt úr kappingini, ella onnur sekt skal verða givin.
Meistaradeild: Møtir lið ikki til dyst, avger starvsnevndin, um liðið skal vera koyrt úr kappingini, ella onnur sekt skal verða givin. Avgerðin hjá starvsnevndini kann verða kærd til dómsnevndina áðrenn 2 dagar. Við kæruni skulu fylgja kr. 2.000, sum verða afturgoldnar, vinnur kæran sømdir. Dómsnevndin hevur endaliga avgerð.
Um lið í 1. ella 2. deild ikki møtir til útidyst í fyrru helvt av kappingini, missir tað sín heimadyst móti sama liði í seinnu helvt av kappingini. Møtir lið ikki til dyst í seinnu helvt, verða báðir dystir roknaðir sum taptir og sum ikki møtt til báðar dystir.
Um kappingin í 1. ella 2. deild er 1½ umfar og lið ikki møtir til útidyst í fyrsta og øðrum triðingi av kappingini, missir tað sín heimadyst móti sama liði seinni í kappingini. Møtir lið ikki til dyst í seinasta triðingi, verða báðir seinastu dystir roknaðir sum taptir og sum ikki møtt til báðar dystir.
f) Noktar lið uttan gildiga orsøk at luttaka, verður tað koyrt úr kappingini. Sama hendir um lið rýmir av vølli.
g) Lið sum verða koyrd úr kappingini, verða sektað við bót, ið svarar til 2 ferðir luttøkugjaldið fyri liðið. Er sekt ikki goldin innan næsta kappingarár, sleppur felag ikki at luttaka í kapping innan FBF, fyrr enn hon er goldin.
Um lið ikki møtir til dyst til ásettu tíð, verður felagið sektað við bót, svarandi til luttøkugjaldið og tapir dystin 3-0.
Grein 17 Umstøður í høllini, tá leikt verður
a) Tað liðið, sum leikar á heimavølli, skal leggja bólt, sum er góðkendur av FBF, og minst 10 tiltaksbóltar til.
b) Heimaliðið hevur ábyrgdina av, at vøllurin er lógliga merktur, at netið er í lagi og kann setast í røttu hædd.
d) Dómarin skal vissa sær, at vallarviðurskiftini eru í lagi, áðrenn leikur byrjar.
e) Leikvøllurin skal vera góðkendur av FBF.
Grein 18 Leikbúnar
a) Leikarar á einum liði skulu vera í eins leikbúna.
b) Hvør leikbúni skal hava nummar á rygginum, minst 15 cm til hæddar. Hvør leikbúni skal hava nummar á bringuni, minst 10 cm til hæddar galdandi fyri gentur/dreingir 14 og eldri.
d) Um búnin hevur lýsing, skal hon lúka tær treytir, FBF hevur ásett.
e) Lið í meistaradeildini skulu hava minst tvey sett av leikbúnum, sum skulu vera í ymiskum liti.
f) Lið í meistaradeildini áseta sín heimalit og boða FBF frá hesum í seinasta lagi ein mánað undan kappingarársbyrjan á hvørjum ári.
g) Útiliði í meistaradeildini verður álagt at nýta annan lit á leikbúna enn heimaliðið nýtir.
Grein 19 Sekt
Ger felag brot á greinarnar 4-13, 17 ella 20, kann tað fáa bót og/ella tapa dystin soleiðis, at hitt liðið fær trý stig fyri dystin, og vinnur hann 3-0 í settmuni og 75-0 í bóltmuni.
Grein 20 Atburður
a) Ber leikari seg so ósømiliga at á vølli, at dómarin má reka hann úr leiki, skal dómarin skrivliga siga kappingarstjóra FBFs frá og somuleiðis viðmerkja hetta á dómaraseðlinum.
b) Kappingarstjórinin kann nokta slíkum leikara at luttaka í kapping ásetta tíð.
d) Nýtir dómari rætt sín at slíta dystin, skal hann beint aftaná dystin skrivliga greiða kappingarstjóra FBFs frá, hví hann so gjørdi.
e) Vísir dómari, leiðari, venjari, leikari ella onnur knýtt at liði, felagi ella flogbólti yvirhøvur ólátaðan atburð á leikvølli ella í sambandi við tiltak skipað undir FBF, kann starvsnevndin eftir áheitan ella sjálv taka málið upp og áseta sekt.
f) Starvsnevndin í FBF ger nærri reglur um sekt í sambandi við ólátaðan atburð. Sektin kann vera frá at vera átala til bót, leikbann ella burturvísing í styttri ella longri tíð.
Grein 21 Kærir um dómaraavgerðir
a) Heldur liðførari, at dómari misnýtir vald sítt, skal liðførarin sámiliga mótmæla tí á leikvøllinum.
b) Góðtekur dómarin ikki mótmæli, kann liðførarin ella felagið hjá liðføraranum senda skrivliga kæru til kappingarstjóra FBFs í seinasta lagi 2 dagar aftan á dystin. Somuleiðis skal hetta viðmerkjast á dómaraseðlinum. Fylgja skulu kr. 500,- við slíkari kæru, sum verða afturgoldnar, um kæran vinnur sømdir. Hetta er eisini galdandi fyri allar aðrar klagur um dómaraavgerðir.
d) Fylgja skulu kr. 500,- við kærum, sum verða afturgoldnar, um kæran vinnur sømdir.
Grein 22 Kærur til dómsnevndina
a) Kærur um avgerðir kappingarstjórans verða at leggja fyri dómsnevndina. Við kæruni skulu fylgja 1.000,- kr., sum verða afturgoldnar, um kæran vinnur sømdir.
b) Kærur til dómsnevndina skulu vera innkomnar í seinasta lagi 7 dagar eftir, at avgerð hjá kappingarstjóra ella starvsnevnd er komin felagnum í hendi.
d) Dómsnevndin hevur í mesta lagi 10 dagar at viðgera eina kæru.
e) Allar avgerðir dómsnevndarinnar eru endaligar.
f) Dómsnevndin kann ikki reka felag ella einstakling úr FBF, slík mál kunnu bert verða løgd fyri aðalfundin ella eykaaðalfundin hjá FBF.
Grein 23
Hesar reglur kunnu bert verða broyttar á aðalfundi ella eykaaðalfundi hjá FBF
Kappingarreglur fyri yngri deildir (ungdómsflogbólt - G/D 12 - G /D 14, G/D 16, G/D 19 og unglingar)
Gentudeild og dreingjadeild
Í gentudeildini leika gentur, og í dreingjadeildini leika dreingir. Feløgini kunnu søkja starvsnevndina um undantak, so at gentur leika við á dreingjaliði og dreingir leika við á gentulið. Umsóknin skal vera ítøkilig fyri hvørt lið sær og fyri hvønn leikara sær.
Í Flogbørnum lev. 0, 1, 2, og 3 kunnu gentur og dreingir leika saman.
Feløgini, ið skipa fyri ungdómskappingum, eiga at hava í huga, at tað fyrst og fremst snýr seg um spælararnar - at tað er stuttligt at spæla og kappast! Bólkarnir eiga at vera so stórir, at øll lið fáa minst tríggjar dystir - um hetta er gjørligt. Tó er tað ein treyt, at minst tvey lið í hvørjum bólki koma víðari. Feløgini, ið skipa fyri kappingunum, eiga at fáa tilmeldingar í so góðari tíð, at boð um tíðir o.a. kunnu sendast luttakandi feløgunum eina viku undan hvørjari kapping.
Vøllurin
Spælt verður á vanligum flogbóltsvølli. Flogbørn lev. 0, 1, 2, 3 og 4 (G/D12) leika á badmintonvølli.
Bóltur
Vanligur bóltur, góðkendur av FBF, verður nýttur.
Serva
Gentur og dreingir 14: Loyvt verður at serva yvirhondsservu frá baklinjuni og undirhondsservu 3 metur inni á vøllinum.
Gentur og dreingir 16 og unglingar serva sum í vanligum flogbólti.
Net
Flogbørn: Sambært reglum fyri Flogbørn.
Gentur: 14 2,14 m
Dreingir: 14 2,24 m
Gentur: 16 2,20 m
Dreingir: 16 2,35 m
Gentur 19: 2,24 m
Dreingir 19: 2,43 m
Kvinnuunglingar: 2,24 m
Mansunglingar: 2,43 m
Aldursbólkar - sí grein 4 e í kappingarreglunum.


text:
Óvanar og bundni
Vanar
Hvussu kann eg standa ímóti freistingum?
Trý týðandi stig kunnu hjálpa tær at standa ímóti freistingum.
Royking, rúsevni og rúsdrekka
Sigur Bíblian, at tað er skeivt at drekka alkohol?
Bíblian tosar fleiristaðni positivt um vín og annað alkohol.
Er tað skeivt at roykja?
Hvussu kunnu vit fáa svar upp á henda spurningin, um einki stendur í Bíbliuni um royking?
Eg var móður av mínum lívi
Dmitrij Korshunov var alkoholikari, men fór at lesa í Bíbliuni hvønn dag. Hvat fekk hann at gera stórar broytingar í sínum lívi?
Elektroniskir miðlar
Hvør stýrir – tú ella skermurin?
Hóast vit liva í einum heimi, sum er fullur av tøkni, mást tú ikki lata hann stýra tær. Hvussu veitst tú, um tú ert bundin av skerminum?
Pengaspæl
Er tað skeivt at spæla um pengar?
Hvussu kunnu vit vita, hvat Gud heldur um pengaspæl, tá ið Bíblian ikki sigur nakað stórvegis um tað?
Pornografi
Hvat sigur Bíblian um pornografi og netsex?
Undirhald við seksuellum innihaldi er vorðið vanligt í dag. Men er tað í lagi, bara tí tað er væl umtókt?


text:
Dagur nummar 3 í CS:GO kappingini verður ídag, har dystir verða leiktir, sum byrjar klokkan 18:30.
Dystirnar frá ígjár.
Kl 18:30
GOODVIBES vunnuð 16-1 á Pinods
dreamON! Vunnuð 16-2 Lenusynir
Holukøkurnar vunnuð 16-12 á Team Flying Potatos
Kuanz vunnuð 16-6 á Red light lovers
Kl 19:30
DreamON vunnuð 16-2 móti Kuanz
Hølikøkurnar vunnuð default win mótir Pinods
Team Reyvagras vunnuð 16-2 ímótir Leynusynir
GOODVIBES vunnð 16-12 ímótir Team Ballast, og gjørdu eitt genialt comeback frá 11-4 til 16-12!
Kl 20:30
GOODVIBES vunnuð 16-2 ímótir Holukøkurnar
Team Reyvagras vunnuð 16-1 ímótir Red Light Lovers
Team Ballast vunnuð 16-3 ímótir Team Flying Potatos
Kuanz vunnuð ímótir Lenusynir
Mikudagin klokkan 18:30 spæla:
Mikudagin klokkan 19:30 spæla:
Vit dagføra kappingina hvønn dag her á Esport.fo.
So syrg fyri at fylgja við ímeðan vit finna føroya besta CS:GO lið!


text:
Vinarliga lesið mannagongdina gjølla, soleiðis at vit koma ígjøgnum kappingina uttan trupuleikar.
Kappingin er 23 og 24 mai. Og byrjar klokkan 18.30 báðar dagarnir!
Kappingin verður Bo3 í group stage og Bo5 í finaluni.
Kappingin verður við Standard deck.
Allir spælarirnir verða bidnir um at downloada Teamspeak og logga á ts.esport.fo seinasta lagið 15min áðrenn kappingin byrjar Sera umráðandi!
Allir spælarirnir skulu koma við 3 deckum ( tað er ikki loyv at hava tvey av somu race t.d 2 mage ella 3 druid osv…) (5 í finaluni)
Báðir spælarirnir, ið skulu spæla, møtast í einum rúmið á okkara teamspeak og bannað eitt deck hjá hvørjum øðrum.
Tá man hevur vunnið við einum decki er ikki loyvt at nýta tað aftur (Um tú hevur vunnið við tínum warrior hevur tú ikki loyvið at brúka tað aftur, tað umfarið).
Vit gleða okkum at finna besta føroyska Heartstone spælarin og til eina góða kapping ! 🙂


text:
Luther stærke sager
Hvar skalt tú byrja, um tú ætlar at lesa Luther?
Tí spurninginum royna tíggju donsk fakfólk at svara í hesi bókini. Tey hava øll fingist við Luther í nógv ár, og hvørt teirra hevur valt ein týdningarmiklan tekst hjá Luther, sum tey fegin vilja seta fokus á í sambandi við reformatiónsárið 2017.
Høvundarnir skriva ein stuttan inngang til tekstin, teir hava valt. Har greiða teir frá søguliga grundarlagnum og grundgeva sítt val. Eftir inngangin kemur sjálvur teksturin eftir Luther.
Saman mynda tey tíggju íkøstini eitt spennandi tyssi av tekstum, sum bera nakrar av mest týðandi tekstunum hjá Luther fram í ljósið. Samstundis vísa teir á tað, sum var heilt avgerandi fyri Luther: at menniskjað verður rættvísgjørt fyri Gudi – ikki við egnum verki, men av Guds náði aleina.
Rithøvundur: Ymiskir
Forlag: Credo
Útgivin: 2017
Blaðsíður: 227


text:
Jólini eru løgd aftur um bak. Nýggja árið er skotið í gongd. Kíkarnir eru fyltir við útlendskum og føroyskum mati, bommini eru kílað niður millum ræst og feskt. Familjan hevur verið samlað, og gott er at hava góða familju at samlast um. Vit, sum kunnu sita saman við okkara kæru, og ikki í einingi, vit […]
Týsmorgunin gjørdi eg meg kláran at fara út á Landssjúkrahúsið, har eg skuldi leggjast undir skurð klokkan níggju. Havi í longri tíð stríðst við gallherðindi. Ikki tí, eg eri illsintur, sum vanligt er at siga um fólk og fæ, ið hava trupulleikar við gallinum. Helst koma herðindini, tí at eg ikki havi lært meg […]


text:
Olja
Olja og gass vóru elasmáar verur, sum doyðu fyri milliónum árum síðani og komu at liggja undir havbotninum. Sum tíðin leið, vórðu tey til olju. Gass verður ofta funnið beint oman á oljuni. Viðhvørt verður olja leidd gjøgnum rør inn á meginlandið; men veldiga stór skip, nevnd oljutangaskip, sigla vanliga oljuna til lands. Nógv olja og gass er funnið undir havbotninum, so einasti háttur at fáa fatur á tí er at bora djúpt niður. Oljuboripallar eru serliga gjørdir til at bora eftir olju og gassi. Olja verður nýtt til mangt og hvat, sum til dømis bensin til tok og flogfør og til elorkuverk. Arbeiðsfólkið er á boripallunum vikur í senn. Útgerð verður flogin út við tyrlum.
Var oljan uppi, hevði heimurin steðgað. Ídnaðurin og samferðslan høvðu staðið still, og mong hús staðið køld. Olja er tí týdningarmesta stakvøra, handlað verður við nú á døgum. Bara fá lond vinna og flyta út olju; tey flestu oljulondini eru í Miðeystri, Norður- og Vesturafrika og í Mið- og Suðuramerika. Oljan verður flutt úr einum landi í annað ígjøgnum rørleiðingar og við tangaskipum.
Tey londini, ið keypa mestu oljuna, eru USA, Evropa og Eysturásia (Japan er uppií).


text:
Leygarkvøldið kann gerast stóra gjøgnumbrotið hjá Eivør í Danmark, tá hon á DMA Folk hevur møguleika at vinna ikki færri enn seks heiðurslønir, m.a. besta danska songkvinna og besti danski artistur.
Eivør Pállsdóttir og fløgan Eivør eru í uppskoti til ikki færri enn seks heiðurslønir á Danish Music Awards Folk. Hon er í uppskoti til hesar seks heiðurslønir: Ársins danska útgáva, Ársins danska songrødd, Ársins danski artistur (nútímans), Ársins danska vísufløga, Ársins danski sangskrivari og Ársins danski fólkatónasmiður.
Familjan hjá Eivør er komin úr Føroyum fyri at stuðla Eivør á kvøldinum, ið kann gerast hennara stóra gjøgnumbrot. Síðan Eivør heilt ung luttók á konsertum, hava andlit hjá familjulimum verið at sæð millum áskoðararnar.
Eivør veit, at hon skal á pallin leygarkvøldið – Hóast vónin er at sleppa fleiri ferð upp eftir heiðurslønum, so er tann eina ferðin tryggja, tí hon skal nevniliga sjálv spæla á tiltakinum.
DMA Folk verður hildið í Tønder Hallen í Tønder í Suður Jútlandi leygarkvøldið. Hetta kann gerast stóra gjøgnumbrotið hjá føroysku songkvinnuni, ið nú búleikast í Keypmannahavn.
Men Eivør er longu nú eitt kent navn í Danmark, løg hjá henni eru at hoyra í donskum útvarpi, og miðlarnir eru farnir at lata eyguni upp fyri okkara fremsta songfugli. Eivør hevur júst verið á Danmarksrundferð, her spældi hon 12 útseldar konsertin kring alt landið. Ummælararnir kastaðu henni nógvar rósur, so eingin ivi er um, at tað gongur rætta vegin hjá Eivør á danska marknaðinum.


text:
Grøn orka: nýggj vinna við nýggjum størvum
19. apríl 2017
Nógv nýggj og avbjóðandi tøknilig størv í Føroyum, um so er, at vit megna at menna orkuøkið til eina lønandi vinnu
Megna vit at menna orkuøkið til eina lønandi vinnu í Føroyum, heldur enn at innflyta kostnaðarmiklað olju, vil hetta menna nógv nýggj og avbjóðandi tøknilig størv. Samstundis vil hetta geva okkum møguleikar at seta pening í íløgur innan orku og fáa eitt munagott avkast.
Á orkuráðstevnuni hjá Sambandsflokkinum 7. apríl vísti vinnan á tær neyðugu útbygningarnar, sum skulu til fyri at flyta Føroyar rætta vegin á grøna orkuøkinum. Bæði Magn, SEV, Røkt og VITorka vístu á teir stóru vinnuligu møguleikarnar, sum eru á grøna orkuøkinum og harvið skapan av nýggjum spennandi størvum.
M.a. vísti Magn á stóru avbjóðingarnar við at náa politiskt settu málunum fram til 2030 og at neyðugt er, at aðrir aktørar enn bara SEV sleppa framat at fremja útbyggingarætlanirnar í verki - her má vinnan og politiski myndugleikin taka lógvatak saman.
Tað kom greitt fram á orkuráðstevnuni, at føroysku privatu vinnuligu aktørarnir hava neyðugu loysnirnar klárar og at tað er stórur áhugi fyri fígging av verkætlanum innan grøna orku.
Størsta avbjóðingin komandi árini vil sostatt verða at fáa neyðuga lóggávuverkið broytt við tí endamáli at liberalisera el-marknaðin, soleiðis at vinnan sleppur til verka at fremja nøkur risa framstig á orkuøkinum og flyta okkum frá olju til varandi orkukeldur og harvið gagnnýta okkara orkuríkidømið.
Sí fleiri myndir á Facebook-vegginum hjá Sambandsflokkinum: Facebook - Sambandsflokkurin
Lesa meira: Føroysk grøn orka heldur enn innflutt svørt orka
Lesa meira: Sera væl eydnað ráðstevna um grøna orku
RN
Aftur


text:
Í fyrru bókini Við Urðarbrunn, ið Bókadeildin gav út í fjør, rýmdi Korka úr Íslandi og kom at enda á Heiðina í Danmørk, har víkingurin úr Suðuroyggjum, Atli Atlason, keypir hana sum træl. Hóast stættarmunin gerast Korka og Atli góð. Tá ið Atli kemur illa fyri, bjargar Korka honum, men letur hann lova at loysa seg úr trældómi afturfyri. Hann játtar, og tey rýma úr Heiðini um náttina. Tey koma til lands í Suðuroyggjum, men ættin hjá Atla er ikki fegin um gentuna, sum hann hevur kosið sær. Tey síggja tí ikki annan møguleika fyri hjúnarbandi enn at rýma og gerast niðursetufólk onkra aðrastaðni. Korka vil ógvuliga fegin sleppa á Vesturfirðirnar í Íslandi, tí rúnirnar hava sagt henni, at systir hennara og systurdóttirin eru í vanda.
Aftur


text:
Rósa Samuelsen spyr um bíðilistar í sjúkrahúsverkinum
politikkur12-10-2021 - 14:00 - Jóanis Nielsen
Rósa Samuelsen spyr um bíðilistar í sjúkrahúsverkinum
Rósa Samuelsen, løgtingskvinna fyri Sambandsflokkin, hevur í gjár sett Kaj Leo Holm Johannesen, landsstýrismanni í heilsumálum, ein skrivligan fyrispurning (§ 52a) um bíðilistar í sjúkrahúsverkinum. Svarast skal í seinasta lagi 10 yrkadagar eftir, at spurningurin er latin inn
Løgtingskvinnan spyr fylgjandi:
1.Hvussu langir eru bíðilistarnir fyri ymsar sjúkukanningar/útgreiningar og sjúkuviðgerðir í Sjúkrahúsverkinum skift á likamligar og psykiatriskar sjúkur?
2.Hvat er frágreiðingin ella orsøkirnar til bíðilistarnar í Sjúkrahúsverkinum - vantandi játtan og/ella vantandi starvsfólk o.a.?
3.Hvørjar avleiðingar hevur tað fyri sjúklingarnar, at teir ikki sleppa framat viðgerð?
4.Hvørji stig ætlar landsstýrismaðurin at taka fyri at stytta um bíðilistarnar í Sjúkrahúsverkinum?
Í viðmerkingunum til skrivliga fyrispurningin sigur Rósa Samuelsen, løgtingskvinna, at Sjúkrahúsverkið hevur havt trupulleikar við at skráseta og framleiða rapportir við bíðilistum skift á ymiskar sjúkur, kanningar/útgreiningar, sjúkraviðgerðir o.a.
Nú vit skriva 2021 er tað eitt minstakrav at gera skrásetingar um kjarnuvirksemi á einum stovni sum Sjúkrahúsverkinum, og at kunna fylgja við tørvinum á sjúkuviðgerð, eitt nú við bíðilistum. Væl vitandi um, at landsstýrismaðurin hevur tað sum sína høgu raðfesting.
At framleiða rapportir við bíðilistum er ikki í sjálvum sær eitt endamál, men hesar kunnu vera hentar, tá man skal leggja til rættis og raðfesta sjúkuviðgerðirnar. Hetta á ein slíkan hátt, at bíðilistarnir gerast so stuttir sum gjørligt, soleiðis at fólk sleppa framat viðgerð skjótast til ber fyri at kunna verða virkin aftur í samfelagnum. Ikki minst eru rapportir við bíðilistum eitt krav og fortreyt fyri at kunna samskipa sjúkuviðgerðir millum tey trý sjúkrahúsini.
At enda sigur Rósa Samuelsen, í sínum viðmerkingum, at sjálvt um Heilsuverkið er uppraðfest við hægri játtanum seinastu 2 árini, so sær tað út til, at tað enn eru langir bíðilistar í Sjúkrahúsverkinum.
Tað kann hava stórar, óhepnar avleiðingar fyri tey, sum eru rakt av sjúku og noyðast at bíða sera leingi fyri at sleppa framat hjálp og viðgerð. Eisini fyri vinnu og almannaverk kann tað hava fíggjarligan kostnað. Tí verður hesin fyrispurningur settur.
Sambandsflokkurin


text:
Beint áðrenn vatnkríggið skuldi byrjað, fór at regna og tað riggaði bara avbera væl, tí meiningin var at øll skuldi blíva vát.
Bátarnir løgdu at á Kósabrúnna og fólkini skundaði sær umborð.
Tað vóru sera nógv fólk til vatnkríggið og tað bleiv kríggjast í ein tíma. Onki óhapp hendi, tó at Brimil nam við Miðvík, men tað var onki at tosað um, tílík hendir, men tá ið ferðin er lítil, so var ongin vandi á ferð.
Aftaná fingu luttakarnir heitt Kakoe við fløta og tað var lekkurt, tí tey flestu vóru køld og gjøgnumbleitt.
Her nakrar myndir.
SáH


text:
Bris
Brisið, ofta kallað búkspýttkertilin, (pancreas á latíni) er eitt kertilgagn í sodningarleiðini í tí endokrinu skipanini hjá ryggdjórum. Brisið hevur bæði eina eksokrina skipan (hon letur frá sær brissevju, sum inniheldur kveikar til sodningina) og eina endokrina skipan (hon ger nøkur umráðandi hormon, sum t.d. insulin, glukagon og somatostatin). Brisið er uml. 15 cm langt og liggur undir magasekkinum, tætt umfavna av tólvfingurtarminum har tað hevur útbragd í, saman við gallbløðruni.
Funktión[rætta | rætta wikitekst]
Brisið hevur í stóran mun bert tvær funktiónir í kroppinum; 99% av brisinum ger sodningarkveikar og brissevju, sum fara út í tólvfingurtarmin ígjøgnum Wirsung kanalina. Brissevjan, saman við gallinum, frá livrini niðurbróta feittevnir, sukurevnir og proteinir, sum koma frá magasekkinum. Hetta ger at tarmurin betri kann upptaka hesi evnini. Brissevjan er eisini ein lútur, sum órinar sýruna frá magasekkinum.
Tað síðsta prosentið av brisinum er hormonframleiðandi vevnaður. Hesin vevnaður er í smáum oyggjum, sum verða kallaðar tær Langerhansku oyggjarnar. Hesar kyknirnar framleiða hormonir sum regulera blóðsukri í kroppinum. Tey mest umráðandi hormonini sum brisið ger er insulin og glukagon. Insulinið, sum verður gjørt í B-kyknunum (beta-kykna), økir um sukurupptøkuna í ymsum kyknum; hjá t.d. vøddakyknum tá ein íðkar ítrótt ella líknandi, og hjá livurkyknum har glukosan (eitt sukurevni) verður goymd sum glykogen í smáum goymslurúmum. Insulin tarnar samtíðis eisini útlátið av tilverandi goymslum av glykogeni. Insulin hevur eisini eina uppbyggjandi ávirkan á ymisk protein, og eina tarnandi ávirkan á niðurbrótingina av feitti og proteinum. Í stuttum tekur insulinið glukosu úr blóðinum og inn í kyknirnar, og av tí sama minkar konsentratiónin av glukosu í blóðinum (blóðsukri fellur). Hitt hormonið, glukagon, sum verður gjørt í a-kyknunum (alfa-kykna) hevur uppá nógvar háttir øvuta ávirkan enn insulin, av tí at tað fær blóðsukri at hækka. Tað stimulerar livrina at frígeva glykogen goymslunar; glykogeni verður síðani aftur umgjørt til glukosu. Síðani stimulerar glukagon eisini útlátið av insulini, fyri at fáa kykninar í kroppinum at taka ímóti eitt sindur av glukosuni, ið tí hækkandi blóðsukrinum.
Sukur (glukosa) er tann mest umráðandi orkukeldan hjá kroppinum, og tað er umráðandi at tað liggur innanfyri eitt vist øki, sum er uml. 4 - 6 mmol/L. Hetta er so tí t.d. heilin kann bert nýta glukosu sum eina orkukeldu, og ikki t.d. feitt. Um blóðsukri fellur ov langt niður kann ein fella í koma og fáa krampar.
Brisið framleiðir eisini ymisk hormon, sum hava ávirkan á hvussu tarmarnir flyta seg, og samanrykkingunum hjá æðrunum.
Sjúkdómafrøði[rætta | rætta wikitekst]
Av tí at brisið er eitt goymslurúm fyri sodingarkveikar, ger at nakar skaði til tað kann verða deyðaligur. Um hol kemur á brisi, má ein fáa skjóta læknahjálp.
Bris ígerð[rætta | rætta wikitekst]
(Pancreatitis á enskum). Tað eru tvey sløg av ígerðum, ein kann fáa í brisið, bæði hava ymisk sjúkueyðkenni, og bæði tørva ymiska viðgerð:
- Akutt ígerð (acute pancreatitis) er ein ígerð, sum kemur sera skjótt, og er ofta úrslitið av alkoholismu ella gallsteini.
- Kronisk ígerð (chronic pancreatitis) er ein langvarandi ígerð í brisinum.
Diabetes mellitus[rætta | rætta wikitekst]
Diabetes mellitus er tann mest vanligi sjúkdómurin í brisinum. Bæði høvuðssløgini av diabetes mellitus eru úrslitið av, at okkurt er galið við brisinum. Við týpu 1 diabetes mellitus er tað beinleiðis skaði hendir við B-kyknunum, sum so gera ov líti av insulini. Týpa 2 diabetes mellitus hevur ein fyrst insulin mótstøðu, sum er kent við at ein hevur ov lítið av insulini fyri at útfylla tørvin av tí. Hetta endar so við at B-kyknirnar gera meira insulin, til tær endaliga steðga at gera insulin, av yvirarbeiði. Men hetta kann taka fleiri ár.
Eksokrint bris trot[rætta | rætta wikitekst]
(Exocrine pancreatic insufficiency, ella EPI á enskum). Hetta er tá brisið ikki klárar at gera nokk av sodningarkveikum, so sodningin verður ófulgjørd. Fólk við EPI hava ofta systiska fibrosu (cystic fibrosis á enskum) ella Shwachman-Diamond Syndrom. EPI kemur av at tað er eitt vaksandi tap av kyknunum sum gera sodningarkveikar. Kronisk ígerð er tann mest vanliga orsøkin av EPI hjá fólkum. Tapið av sodningarkveikum ger at ein fer at mangla føðsluevni.
Systisk fibrosa[rætta | rætta wikitekst]
(Cystic fibrosis, ella CF á enskum) er ein arvalig sjúka, sum ávirkar allan kroppin, og førir við sær vaksandi avlamni og ov skjótan deyða. CF kemur av, at ein mutatión er í cystic fibrosis transmembrane conductance regulator (CFTR) geninum. Úrdrátturin av hesin geninum hjálpir við at gera sveitta, sodningarevni og slím. Tey flestu fólkini uttan CF hava tvey virkandi kopi av geninum, men bert eitt er neyðugt, fyri ikki at fáa CF; tí er CF ein autosomal resessiv (autosomal recessive á enskum) sjúka. Navnið "cystic fibrosis" kemur av at ein fær "fibrosis" (arrvevnaður) og "cysts" (bløðrir) innaní brisinum. CF ger varandi skaða í brisið, og ein kann eisini fáa pínifulla ígerð í tað.


text:
Sólin skínur oman og niðan, nú eru ikki nógvir dagar til 17, mai, ið er tjóðardagur í Noregi, og Ata sær ein flytibil steðga uttan fyri grannahúsini. Tað er Boksi, ið flytur inn. Hann er ein rættiliga sermerktur drongur. Tá ið Boksi og Ata so hitta hin uppaftur meiri sermerkta grannan, Proktor doktara, byrjar ein skemtilig søga um mistan kærleika, ræðuligar anakondaslangur, døpur fangabøli, lúnskar bandittar og ikki minst: heimsins sterkasta prumpipulvur.
Tað er Jo Nesbø, ið hevur skrivað bókina. Jo Nesbø hevur áður skrivað krimisøgurnar um løgregluyvirmannin Harry Hole, sum eru víðagitnar í Europa. Per Dybvig, sum nógv kenna frá bókunum um Samson og Robertu, hevur myndprýtt
Aftur


text:
Móðurmálsundirvísing skúlaárið 2019/20
Aalborg Kommune bjóðar hvørt ár móðurmálsundirvísing til skúlabørn úr EU og EØS londum. Um móðurmálsundirvísingina skrivar Aalborg Kommune:
“Formålet med modersmålsundervisningen er, at eleverne udvikler kompetencer, så de kan forstå det talte og skrevne sprog og kan udtrykke sig mundtligt og skriftligt. Undervisningen skal samtidig udvikle elevernes sproglige bevidsthed med udgangspunkt i, at de anvender to sprog i dagligdagen.”
Føroyingafelagið í Aalborg hevur verið í samband við Aalborg Kommune, sum játtar, at móðurmálsundirvísingin verður uppafturtikin skúlaárið 2019/20. Kravið er tó, at í minsta lagi 12 børn verða teknað móðurmálsundirvísingina.
Føroysk móðurmálsundirvísing fer fram á Herningvej Skole í Aalborg Øst.
Foreldur hava longu nú møguleika at tekna børnini til komandi skúlaár. Umsóknin til móðurmálsundirvísingina skúlaárið 2019/20 kann takast niður niðast á hesi síðu.
Tá ið umsóknin er fylt út og undirskrivað, skal umsóknin sendast til: fe-skole@aalborg.dk
Lesið meira um móðurmálsundirvísingina í Aalborg HER


text:
1. – 3. juli verður Vårlds Ungdomsspelen hildið fyri 21. ferð. Henda kapping, sum nú er størsta av sínum slag í, byrjaði við eini 1.800 startum í 1996. VU Spelen, sum vit vanliga nevna kappingina, hevur síðan tá vaksin til at hava 3.300 luttakarar og meira enn 8.000 startir.
Føroyska ungdómslandsliðið var fyrstu ferð við í 2005, og íalt er hetta tíggjunda ferðin, at FÍF er umboðað á hesi stóru stevnu, sum lættliga kundi verið enn størri. Tí tað er útselt í stórt sæð øllum kappingargreinum. Longu áðrenn tilmeldingarfreistin var úti 10. juni, var umleið helvtin av øllum kappingunum stongd fyri fleiri tilmeldingum. Rúm er ikki fyri fleiri íðkarum.
Sterku árgangirnir 2002 og 03 eru væl umboðaðir í ár. Her síggja vit f.v.: Andrea K, Biritu, Báru og Hervør í 2015.
Tað verður kappast á 10 ymiskum økjum. Hæddarlop er í báðum endum á breytini, longdarlop er inni á breytini, og tveir geilar við longdarlopi eru á einum øki uttanfyri breytina. Eisini hamarakast og klingrukast er uttanfyri breytina. Og spurtað verður á báðum langsíðunum samstundis. So tað er ein øgiligur aktivitetur frá tíðliga fríggjamorgun til seint sunnukvøld.
Vit hava 23 íðkarar, har av sjey longu nú hoyra til oyggjaleikahópin næsta ár. Tilsamans hava okkara góðar 60 kappingar. Tey flestu hava eina kapping hvønn dagin. Tey sum hava flestar kappingar hjá okkum hava fýra, meðan onkur bara hevur ta einu.
Farið verður avstað hósdagin 30. juni
- kl. 09.00 við leigaðum bussi av TÓRSBREYT – norðingarnir við Garðataxa
- kl. 11.15 lættir flogfarið
- kl. 14.20 lenda í Kastrup – eta matpakka, tá vit koma út!
- kl. 15.30 – ella har á leið, við leigaðum bussi til Gøtuborg
- kl. 19.00 – koma til Gøtuborg, har vit búgva á Hotel Scandic Europa (beint við Nordstan)
- kl. 19.30 døgverði á hotellinum
So fara vit at kappast fríggjadagin, leygardagin og sunnudagin. Morgunmat og heitan mat um nátturðatíð eta vit á hotellinum. Vit hava mat til allar íðkararnar í FÍF-leguni á áskoðaraplássunum.
Tíðliga mánamorgunin 4. juli byrjar heimferðin:
- kl. 07.00 við leigaðum bussi av hotellinum móti Kastrup
- kl. 12.55 flogfarið við fyrru helvtini av hópinum lættir
- kl. 14.05 flogfarið við fyrru helvtini lendir í Vágum – FÍF syrgir fyri koyring til Havnar og Klaksvíkar
- kl. 18.50 flogfarið við seinnu helvtini lættir
- kl. 20.00 flogfarið við seinnu helvtini lendir í Vágum – FÍF syrgir fyri koyring til Havnar
Hópurin hjá okkum sær soleiðis út:
Rebekka Fuglø, Oddvør Josephsen, Óluva A. Joensen, Birita Ryan, Edna Maria Debes, Alda S. Lamhauge, Julian Gregersen, Tórur Mortensen, Tummas N. Arge, Heri Ziska, venjari, Guttorm Sørensen, venjari, Niels Jákup Jakobsen, leiðari og Rigmor N. Arge, leiðari – hesi ferðast heim í fyrra flogfarinum.
Elisabet Holm Simonsen, Andrea K. Møller, Bára J. Glerfoss, Kristianna S. Joensen, Jana Mittún, Erna K. Hansen, Jan Elmar Sørensen, Miso Buha, Duruta á Lofti, venjari, Jógvan Glerfoss, venjari, Hallur Holm, leiðari og Regin Thomsen, leiðari – hesi ferðast heim við seinna flogfarinum.
Margit W. Fríðmundsdóttir, Maria Biskopstø, Hervør Niclasen, Elin Niclasen, Hans Erland Thomsen og Rúni Jacobsen skipa sjálvi fyri flogferð.
Egingjald fyri allar íðkarar er 1.500 kr. og skal gjaldast á konto 9865 – 102.597.4 í Norðoya Sparikassa.


text:
I. flokksroyndin
Skótin skal:
1. Skótatíð
Hava verið so mikið leingi skóti, at hann hevur tikið II. flokksroyndina og víst ídnið í skótaarbeiðnum.
2. Nýggjurskótið
Hava tikið skótaroyndina við einum drongi/gentu.
3. Neyðhjálp
a) Kunna leggja hesar bindingar við vanligum bindi: høvd-, eyga-, fingur-, knæ-, og fótbinding.
b) Kunna fyribils viðgera: blóæðra-, lívæðra-, næsabløðing og skursl.
c) Duga fyribils at viðgera krampa. d) Duga at viðgera: brunasár, rusk í eyga og keiking.
e) Duga reglurnar fyri varni, tá hann nýtir el-tól, og hvussu hann ber seg at við ólukku vegna streym.
f) Vísa, hvussu hann hevði arbeitt við tvær fyrireikaðar ólukkur.
g) Kunnu gera eina børu og standa fyri at bera hana.
h) Duga at hjálpa einum fólki, sum hevur fingið magapínu, høvuðpínu ella hevur fepur í einum leiri ella á einum túri.
4. Svimjing
a) Svimja 200 m.
b) Duga at bjarga: 25 m. í klæðum (skjúrtu og buksum).
c) Duga 1. hjálp viðvíkjandi ís-ólukkum.
d) Reipkast fyri at bjarga:
I. Liggjandi raka eitt 3 m. breitt mál 10 m. burtur.
II. Renna 25 m. við reipinum í einum ryggsekki, og harnæst raka eitt mál 12 m. burtur minst 2 ferðir innan 60 sek. frá byrjan (1 metur breitt mál).
5. Orientering
a) Hava góðan kunnleika til signaturir og hæddarkurvar á korti Geodætisk Institut 1:40.000 ella 1:50.000 og duga at brúka kortið í haganum í samband við kumpas.
b) Tekna eina kortskitsu eftir einum korti og finna eitt hóskandi floksleirpláss og gera eina kortskitsu av vegnum til plássið so at ein fremmandur kann finna tað.
c) Máta strekkið upp til 1000 m. longd og 4 hæddir í náttúruni (skeivleikin minni enn 25%).
d) Á ókendum leiðum ganga 7 km. í myrkri eftir vegnum ella gøtum, loyvt er at brúka lummalykt.
6. Leirfimleikur
a) Seta upp, taka niður og pakka eitt tjald einsamallur, og vita hví diamantgrøv verður grivin.
b) Byggja eina biviuak ella eitt vindskól. Harnæst grava ella seta upp eina bukku (latrin).
c) Duga at greiða frá 5 høvuðsmáltíðum og 5 desertum, sum hann skal duga at gera, úr hesum velur førarin. Eitt av hvørjum, sum skótin skal gera á báli: Baka snobreyð og spjótsteikja kjøt. Kenna tær vanligu leir reglurnar viðvíkjandi matgerð.
d) Gera eyga- og stuttspíssing, vinkul- og krossvinkulsnøring og gera eitt vav (takling).
e) Hava ligið í leir 5 dagar á rað, 4 vikuskifti.
7. Signalering
a) Duga morsi- ella semaforstavirnar uttan hjálp frá teksti
b) Uttandura senda og móttaka eina melding antin við semafor ( 20 stavir í min.) ella við flaggi og ljósi ( 15 stavir í min.).
8. I. Flokksgonguferð
Kunna ganga 30 km eftir uppgivnari rutu uttan kort. Henda ruta verður uppgivin skriftligt við kumpassrætningini, longd, landamerkið osfr. Skal vera gjørd eftir korti. Túrurin skal minst vera 10 km í hagalendi.
Skótin skal liggja nátt á vegnum, 2 máltíðir gjørdar úti. Túrurin kann vera gjørdur saman við einum skóta, sum ikki er I. Flokksskóti. (ikki hava tikið punkt 8 í I. Flokksroyndini).
Persónligt viðføri: øks og grýtur verða havdar við, men ikki panna. Bert hesi matsløg mugu havast við: rátt kjøt ella fisk, eplir, mjøl, gerð, sukur, salt, te. havragrýn, smør og ost, men ikki breyð. Maturin skal gerast á báli ella sprittkøki, tó uttan pannuna til sprittkøkin.
Seinast 4 dagar eftir heimkomuna verður frágreiðing og kortskitsa, sum er gjørd eftir tí uppgivnu rutuni og notatum (myndum), sum eru gjørd á vegnum, innlatið.


text:
Eg gjørdist sera skakkur, tá eg sunnudagin hoyrdi upptøkuna frá Flokstinginum, tí hevði eg lítlan hug at úttala meg um málið.
Eg havi verið limur í Tjóðveldi í skjótt 34 ár, og havi verið í politikki í yvir 20 ár, so eg havi upplivað eitt sindur av hvørjum. Hetta er í roynd og veru einki øðrvísi enn so nógv annað.
Eg eri seinastu dagarnar ofta spurdur, um eg góðtaki umberingina hjá Annitu. Eg havi arbeitt saman við Annitu í nógv ár, og sjálvandi góðtaki eg sum menniskja umberingina.
Men tað kann vera tað sama, hvat eg sum privatpersónur góðtaki ella ikki, tí eg umboði eisini eitt embæti, ið eitt einmælt løgting hevur valt meg til, og eg eri eisini partur av eini barnafamilju sum stendur skelkað og málleys.
Hetta er ikki eitt mál millum meg og Annitu, men eitt mál millum tingbólkaformannin og floksleiðsluna í Tjóðveldi. Hvat kann floksleiðslan liva við?
Eg havi sjálvur takkað nei til at vera við í viðgerðini av málinum innanfloks, bæði tí eg meti meg vera ógegnigan, og tí eg ikki meti hetta vera eitt mál, ið skal viðgerast í tingbólkinum, men í floksleiðsluni.
Páll á Reynatúgvu 09042019 Facebook
Her greinin, sum var fyrst við tíðindinum, klikk her, “Løgtingsformaðurin er ein stórur egoist og psychopat smb. Anitu á Fríðriksmørk”
Her greinin, um news.fo, klikk her, “News.fo kom á heimskortið í Føroyum”
SáH


text:
Húsakeyp og kostnaður. Skeyti og ráðgeving.
Holl advokatráðgeving í samband við húsakeyp eigur ikki at sparast burtur. Pengarnir til hesa fíggjarligu stóru íløgu, herundir gerð av skeyti og avgreiðsla av peninginum eru væl útgivnir pengar.
Fyrispurningar um kostnað og ein fyrsta ráðgeving er ókeypis.
Kostnaðurin fyri arbeiðið verður ásettur út frá tímanýtslu – tó við einum minstaprísi við mvg stórur frá kr. 5.000,- til kr. 8.500.
Tímanýtslan verður skrásett og er grundarlagið undir samlaða kostnaðinum. Tímaprísurin sæst her.


text:
Í døgunum 3.-12. november fer U17-fótbóltslandsliðið við gentum at spæla EM-undankapping í Slovakia, og Pauli Poulsen, venjari hevur nú sett nøvn á tær úttiknu til kappingina.
Landsliðið byrjar við einum venjingardysti mikudagin 3. november móti FC Nordsjælland í Danmark, á vegnum til Slovakia, og í undankappingini skulu tær spæla móti vertstjóðini mánadagin 8. november, og síðani móti Ísrael hósdagin 11. november, skrivar heimasíðan hjá Fótbóltssambandinum.
Hópurin, sum er úttikin, er hesin:
Brynhild Janusardóttir, Víkingur
Rakul Sørensen, Víkingur
Anna K. Mikkelsen, Vildbjerg SF (DK)
Gunnvá Lútzen, Vildbjerg SF (DK)
Sólja Ernstdóttir, Skála
Katarina Mikkelsen, Skála
Jórun N. Patawary, KÍ
Jancy Mohr, KÍ
Vár Johannesen, KÍ
Fríða Jakobsen, HB
Astrid Mittfoss, HB
Lea Tórarenni, HB
Teresa Jacobsen, HB
Borghild Debes Dánialsdóttir, HB
Helena Dahl Magnusardóttir, HB
Súsanna Laksáfoss Godtfred, B36
Lisa Haraldsen, 07 Vestur
Jonhild á Sondum, B68


text:
Hákun er sonur Eirik Løðujall og Gyðu Sveinsdóttir, dóttir Svein Tjúguskegg. Sostatt var Hákun abbasonur danska kongin Svein Tjúguskegg, systirsonur Knút Sveinsson, sum seinni gjørdist kongur undir navninum Knútur Mikli, og Hákun var eisini bróðursonur Svein Løðujall.
Hákun gjørdist Løðujallur í 1012, saman við pápabeiggjanum Sveini eftir, at Eirikur jallur var farin til Onglands við Sveini Tjúguskegg og Knúti Mikla. Samstundis gjørdist Hákun norskur kongur undir Sveini Tjúguskegg.
Tá ið Ólavur Halgi Haraldsson kom til Noregs í 1015 flýddi Hákun til Onglands. Knútur kongur tók væl ímóti honum har, og gjørdi hann til jall í Worcester. Onkrar keldur vilja vera við, at hann ráddi í Suðuroyggjum frá 1016 til 1030.
Í Føroyingasøgu manglar eitt stutt brot, ið sigur frá hesum hendingum, at Eirikur jallur ráddi fyri Noregi í 12 ár, áðrenn hann fór vestur til Onglands. Hákun, sonur hansara, tók tá við og ráddi saman við Sveini, pápabeiggja sínum, í trý ár. Hetta innihald sæst í íslendskum rímum, sum eru yrktar yvir evni í søguni. Í 1015 kom Ólavur Halgi til Noregs og rak jallarnar burtur. Tá ið tað frættist í Føroyum, vóru fáir, ið góvu tí stórvegis ans, men Tróndur var heldur fáorðaður.
Í 1028 ráddi Hákun jallur Eiriksson aftur í Noreg. Hesa ferð undir danska konginum Knúti Mikla. Hetta hendi eftir, at allir stórmenninir vóru farnir frá Ólavi Halga, so hann mátti flýggja undan Knúti.
Hákun jallur doyði longu árið eftir í 1029. Hann hevði verið í Onglandi, og á heimleið til Noregs gekk skipið burtur. Hann var seinasti maður av Løðujallaættini, ið var einasta ættin, sum kundi kappast við ættarmenn Haralds Hárfagra um Noregs krúnu.
Keldur:
Føroyingasøga
Hans J. Debes: Føroya Søga 1
Hans J. Debes: Ólavur Haraldsson og Noregs ríki - ein søgu lýsing
Wikipedia


text:
Sandoyartunnilin verður 10,8 km. langur og verður harvið longsti tunnil í Føroyum. Lægsta punkt er 155 metrar undir havbotninum og mesta hallið er fimm prosent, eins og í nýggja Eysturoyartunlinum.
Sonni á Horni, júst fráfarni borgarstjórin í Fuglafirði, er fyrsti maður vit møta við tunnilsmunnan sandoyarmegin. Hann koyrir dumpara og tað dámar honum væl.
Jógvan Nicodemussen, vanliga nevndur Jógvan í Klingruni, sigur frá ymsum søgum á gomlu farleiðini um Skopunarfjørð. M.a. tá hann og Dánjal mammubeiggin fóru til Skopunar til gomlu Rituna eftir einari ryssu.
Vágbingurin Bárður Gunnarstein Nielsen er landmátari og saman við honum fara vit inn á botn í tunlinum sandoyarmegin. Bárður greiðir frá, at nú eru vit úti undir Skopunarfirði.
Olaf Emil Vesturtún koyrir dumpara og tað dámar honum væl. Hann greiðir frá, at sjálvur dumparin vigar 32 tons og hann tekur 40 tons av gróti, so hann er ógviliga tungur tá hann koyrir grót úr tunlinum.
Ruth Olsen ger mat til arbeiðsfólkið í Ungmannafelagnum Samljóð í Skopun. Arbeiðsfólkið, sum kemur aðra staðni frá, býr tætt við í skúrum. Ruth sigur, at tað verður eitt heilt annað lív hjá fólkinum í oynni, tá Sandoyartunnilin er tikin í brúk.
Gullbrandur Tungá koyrir eina stóra gummiged, har grótið verður fylt í haganum omanfyri tunnilsmunnan. Hann er glaður fyri at hava fingið henda møguleikan áðrenn hann um stutta tíð verður pensiónistur.
82 ára gamla Sólvá Nielsen í Skopun minnist nógvar ringar túrar við gomlu bátunum um Skopunarfjørð. Sólvá sigur, at mamma sín mintist fyrstu trillibøruna sum kom til Skopunar.
Teitur Samuelsen, stjóri í tunnilsfelagnum, greiðir frá muninum millum Sandoyartunnilin og Eysturoyartunnilin, sum júst er tikin í brúk. Hann sigur, at tunnilin verður liðugur sum ætlað seinast í 2023.
Sakaris Zachariasen, sum koyrir grót við lastbili streymoyarmegin, gleðist um, at Sandoyggin verður partur av meginøkinum. Hann býr í Skálavík og nú brúkar hann nógva tíð at bíða eftir ferjuni.
Kristian Stórhamar, anlegsleiðari hjá NCC streymoyarmegin, sigur, at higartil hava teir borað umleið 60 prosent av tunlinum. Í seinastuni hava nógvir lekar verið, og tí hevur nógv betong verið pumpað inn í fjallið fyri at tetta. Og jóannis Joensen greiðir frá tettingini.


text:
Á náttúrubreytini verður dentur lagdur á náttúruvísindalig evni. Eisini verður dentur lagdur á almennandi evni t.d. skapandi lærugreinir og mállærugreinir. Undirvísingin á náttúrubreytini er nakað øðrvísi enn tað, tú kennir frá fólkaskúlanum. Nógv er vanlig floksundirvísing, men bólka- og verkætlanararbeiði er eisini partur av undirvísingini. Á náttúrubreytini fært tú eisini møguleika at arbeiða sjálvstøðugt við stórum uppgávum.
Námsferðir, vitjanir og smáar verkætlanir uttan fyri skúlan og skúlatíðina eru vanlig á náttúrubreytini.
Felags- og breytalærugreinir
- Føroyskt A
- Søga A
- Alisfrøði B
- Enskt B
- Støddfrøði B
- Evnafrøði C
- Ítróttur og heilsa C
- Landafrøði C
- Lìvfrøði C
- Religión C
- Samfelagsfrøði C
Vallærugreinir
Á náttúrubreytini skal næmingurin velja nakrar vallærugreinir. Tá ið tær verða valdar, eru nakrar treytir, sum skulu tryggja, at samlaða lærugreinasamansetingin í próvnum er í samsvari við endamálið við breytini.
- Ein náttúrulærugrein (alisfrøði, evnafrøði, lívfrøði) ella støddfrøði verður lyft frá B til A.
- Ein felagslærugrein ella breytarlærugrein verður lyft frá B til A.
- Evnafrøði ella lívfrøði verður lyft frá C til B.
- Ein felagslærugrein ella ein breytarlærugrein verður lyft frá C til B.
- Ein listalærugrein (tónleikur, leiklist, myndlist ella miðlakunnleiki) á C-stigi.
Upptøkutreytir
Treytin fyri upptøku er, at tú hevur:
- fullført 9. flokk fólkaskúlans ella hevur samsvarandi útbúgving frá øðrum lærustovni
- lokið kravdu próvtøkur fólkaskúlans í 9. flokki í skrivligum føroyskum, donskum, enskum og rokning/støddfrøði
- lokið munnligu próvtøkur fólkaskúlans í 9. flokki, sum Mentamálaráðið hevur tikið út.
Lýkur umsøkjari ikki onkra av omanfyristandandi treytum, kann einstaki skúlin gera eina ítøkiliga meting og taka støðu eftir henni. Vilt tú verða upptikin á náttúrubreytina, skalt tú hava fingið royndarfyrireikandi undirvísing í 2 ár í minsta lagi í alisfrøði og evnafrøði.
Nú ber til at søkja inn á miðnámsútbúgvingarnar við talgildum umsóknarblaði, sum virkar saman við dátugrunni, sum skúlar skráseta støðu- og próvmet í. Brúkar tín skúli dátugrunnin, heintar skipanin sjálv persónsupplýsingar, støðu- og próvmet fram í umsóknarblaðið.
Far inn á talgilda umsóknarblaðið her: www.innskriving.fo. Leiðbeining sæst á heimasíðuni.
Framtíðarmøguleikar
Við prógvi frá náttúrubreytini kanst tú søkja inn á allar hægri framhaldsútbúgvingar, tó við teimum avmarkingum, sum framhaldsútbúgvingarnar seta viðvíkjandi lærugreinum og lærugreinastigum. Við prógvi frá náttúrubreytini hevur tú serliga ognað tær førleika at søkja inn á tær náttúruvísindaligu framhaldsútbúgvingarnar.
Meira kunning
Mentamálaráðið – www.breyt.net


text:
Tær evindaligu spunasøgurnar hjá Fólkaflokkinum tykjast ongan enda taka. Við eini pressu og “politiskum eygleiðarum”, sum blint endurtaka ósannindini og bluffið, og ikki seta hvørki politiskum ella peningavaldi nakrar kritiskar spurningar ella seta nakran til svars, er tað jú so sára lætt.
Jørgen Niclasen skrivar á Facebook og Vágaportalinum: Vit eru ein avrikssamgonga!
Spunasøgurnar og bluffið eru, at Fólkaflokkurin er so øgiliga effektivur og avrikar so øgiligt. Undanfarna samgonga fekk onki á skaftið, men vit handla! Og Sambandsflokkurin fær so eisini í fjølmiðlum toyggið í hesi følsku søgu fyri ikki at avrika nakað sum helst.
Eitt bragd at bróta niður og buldra til?
Politikkurin – fólkaræðið – verður lýstur sum ein boksikampur ella ein fótbóltsdystur, har tann sum buldrar til og takklar beinini undan øðrum, uttan at dómarin sær tað, og hvørs áskoðarar rópa harðast, verður útróptur sum sigursharri og dugnaligur. Hóast onki mál er skorað eftir reglunum. Hóast ongin veit, hvat endamálið er við dystinum. Og hóast ongin liðskipari, ongin planur, onki úrslit ella nakað samanspæl er.
Politikkurin verður ikki vigaður eftir, hvør ábyrgdin er fyri fólkinum í landinum, hvørji virði og mál tey hava lovað fólki at arbeiða eftir og fremja, ella hvør ger eitt seriøst og fyrireikað arbeiði og ikki brýtur reglur og rættindi hjá fólki.
Spunasøgur Fólkafloksins eru sjálvandi tómt reyp og at blása seg sjálvan upp. Men tey fara at endurtaka hetta aftur og aftur fyri at villleiða fólk. Tímir onkur at spyrja bara eitt lítið sindur og hyggja at, hvat veruleikin er, so kunnu vit taka nøkur dømi:
Fiskivinnupolitikkurin:
Ongin samgonga hevði megnað at gjørt nakað við fiskivinnupolitikkin í 40 ár. Undanfarna samgonga megnaði at fremja eina fiskivinnunýskipan, áðrenn freistin fyri fiskirættindini gekk út 1. Januar 2018 (og áður enn tað kundi tað ikki fremjast). Øll vórðu hoyrd og allar royndir vórðu gjørdar at fáa breiðar semjur. Fólk í útlondum undraðust á, at hetta kundi eydnast, tí onki land hevði klárað tað áður. At halda ognarrættin til fiskin hjá fólkinum, at fáa útlendskan ognarrætt út, loyva nýggja kapping og útboð, skapa inntøkur til fólkið heldur enn til privatar uppboðssølur – umframt at fáa umsitingarætlanir gjørdar fyri stovnsrøktina. Og skipanin riggaði sera væl.
- Men Fólkaflokkurin og stórkapitalurin spunnu saman við fjølmiðlafólki og útlendskum eigarum søguna um, at alt tók ov langa tíð, og at onki riggaði. Rein propaganda og ósannindi.
- Síðani kom Fólkaflokkurin til og breyt alt niður, og spolaði tíðina 40 ár aftur. Gav størstu reiðaríunum alt. Loyvdi útlendingum inn aftur. Og hevur annars ikki – nú 700 dagar seinni – avgreitt tey lutfalsligu fáu tonsini við vinnuligum royndum og verkætlanum, sum tey varðveittu frá undanfarnu samgongu.
- Nú rópa tey: Fantastiskt avrik! Ja, tað skulu vit halda við. Tað tekur ár at byggja nakað upp – til dømis eini hús. Tað tekur sjálvsagt bara ein dag at seta tær stóru maskinurnar á at ríva húsini niður, og síðani lata nøkur fá taka rovini upp.
- Avrik? Ja, eg meini tað!
Búskapurin og fíggjarpolitikkurin:
Í fýra ár hevði undanfarna samgonga hvørt ár havt stór avlop á fíggjarlógini, hevði niðurgoldið skuld og sett pening í Búskapargrunn. Samgongan undan, við Fólkaflokkinum á kassanum, hevði í fýra fylgjandi ár havt dundrandi hall. Men eftir einum ári varð tað vent, og avlopini hjá undanfarnu samgongu vóru seinasta árið eins stór og blokkstuðulin.
- Men Fólkaflokkurin (og Sambandsflokkurin og Miðflokkurin) róptu um, at pengarnir “háfossaðu” úr landskassanum og at avlopini skuldu verið nógv størri. Tey lovaðu skattafrían samhaldsfasta og at verkafólk skuldu gjalda 30% í skatti. Men alt var bluff og propaganda.
- Eftir einum knøppum hálvum ári, góvu tey teimum, ið eiga mest, stórar skatta- og avgjaldslættar og skerdu m.a. ógvusliga rættindi hjá fólki í tillagaðum starvi.
- Eftir einum ári høvdu tey megnað at vent avlopi á hálva milliard á fíggjarlógini til hall uppá eina hálva milliard. Ein milliard skeiva vegin. Og síðani bert hall og hall.
– Avrik? Ja, eg meini tað!
Bústaðir, Búskaparráð, Føroya Tele, SEV, Kringvarpið, hernaðar- og uttanríkismál:
- Bústaðir, ella Húsalánsgrunnurin, sum Tjóðveldi fekk sett á stovn í 1964, hevur síðani gjørt tað møguligt hjá vanligum fólki at seta føtur undir egið borð. Fyrr hevur Fólkaflokkurn støðugt roynt at avtaka hann og selja hann til bankarnar. Nú hava tey brotið grunnin niður og avreitt grunnin til privatar spekulantar.
- Búskaparráðið, ið tað tók ættarlið at byggja upp, til tess at ráðgeva og finnast at búskapar- og fíggjarpolitikkinum til frama fyri fólkið í landinum – hava tey avtikið. Enn kunnu vit vóna, at nevndin fyri Landsbankan torir at siga sína hugsan, men neyvan verður tað lætt hjá nøkrum í framtíðini at siga nakað kritiskt um stórkapitalin og politiska valdið.
- Føroya Tele ætlaðu tey at avreiða við at taka netið frá, men djørv fólk steðgaðu tí fyribils.
- Fráboðað er, at SEV skal brótast niður og sundurpettast til stórkapitalin.
- Fráboðað er, at Kringvarpið skal avtakast.
- Og í hernaðar- og uttanríkismálum eru allar avgerðir og rættindi hjá føroyska fólkinum løgd til danskar myndugleikar, meðan vit skulu sita og nikka og kíka.
So avrik hjá hesi samgongu? Ja, eg meini tað!
Nei, her er talan um avreiðing av øllum tí, sum føroyska fólkið í felag hava bygt upp gjøgnum ættarlið.
Tit hava avreitt fólksins ogn, landskassan, bústaðirnar, fólkaræðið og rættindi hjá føroyingum. Til frama fyri eitt fámannaveldi. Og tit ætla at halda fram. Tað er onki bragd at bróta tað niður, sum onnur byggja upp.


text:
Føroyahúsið hevur tørv á starvsfólki til okkara deiliga og fjølbroytta føroyska mentanar- og savningarhús, Føroyahúsið, ið liggur hjartanum í Keypmannahavn, á Vesterbrogade 17a.
Størvini, vit vænta starvsfólk til, eru í høvuðsheitum servering, uppvask, avrudding, kafé- og durðavørðararbeiði v.m.
Starvstíðirnar eru skiftandi og kunnu tí verða dag-, kvøldar- og náttarvaktir.
Um tú hevur hug at gerast ein partur av okkara dugnaliga og fitta starvshópi og av sera fjølbroytta føroyska felagslívinum í Keypmannahavn, send ein t-post til info@fohus.dk.
Vit gleða okkum at hoyra frá tær!


text:
Paramore
Paramore er ein amerikanskur alternativur rokkbólkur, ið er mannaður av Hayley Williams, Jeremy Davis og Taylor York.
Søga[rætta | rætta wikitekst]
Í 2004 komu beiggjarnir, Zac Farro og Josh Farro, saman við Hayley Williams og stovnaðu bólkin Paramore. Seinni komu onnur við í bólkin, og í desember 2010 fóru teir báðir brøðurnir úr bólkinum, sum tó helt fram uttan teir.
Limir[rætta | rætta wikitekst]
- Hayley Nichole Williams (fødd 27. desember 1988 í Meridian, Mississippi) er sangari í Paramore.
- Jeremy Clayton Davis (føddur 8. februar 1985 í North Little Rock, Arkansas) er bassistur og eldsti limur í bólkinum.
- Taylor Benjamin York (føddur 17. desember 1989 í Nashville, Tennessee) er rytmugittaristur í bólkinum. 15. juni 2009 boðaði Paramore frá, at hann nú alment var limur í bólkinum.


text:
”Eg eiti Sam. Tá ið tú lesur hesa bókina, eri eg allarhelst deyður.” Soleiðis stendur at lesa á fyrstu blaðsíðu í hesi sera hjartanemandi og samstundis lívsjáttandi søguni um 11 ára gamla Sam, sum hevur blóðkrabbamein.
Hetta er ein serlig bók, sum er bygd upp av søgum, listum, upplýsingum og myndum, ið Sam savnar saman seinastu tríggjar mánaðirnar, áðrenn hann doyr.
Hugskotið til bókina fekk Sally, tá ið ein pápi vinkonu hennara fekk krabbamein og um somu tíð ein smádrongur í familju hennara.
Nógvar bøkur eru um sorg, men fáar um tað at doyggja. Í bókini vildi hon lýsa, hvussu lívshóttandi sjúka ávirkar alla familjuna og øll rundan um, og hvørjar tankar, tey gera sær. Sally gjørdi stórt kanningararbeiði, áðrenn hon fór undir at skriva, eitt nú las hon nógv, sum børn hava skrivað á internetinum um tað at doyggja.
Hetta er fyrsta bókin eftir Sally Nicolls. Hon kom út í januar í ár á fleiri málum, og longu ein mánað seinni var hon kosin at vera besta barnabókin í Onglandi.
Bókadeild Føroya Lærarafelags var fyrsta forlagið í Norðurlondum, ið keypti rættindi til bókina.
Aftur


text:
SUNNUDAGSSKÚLI
Lívdin við Vegin Langa 11
SUNNUDAGSSKÚLI
Aftaná morgunmøtið, meðan tey vaksnu fáa sær drekkamunn, byrjar sunnudagsskúlin kl. 12 í stóra salinum við eini góðari sangløtu. Tey vaksnu eru vælkomin við hesa løtuna, men sangurin er til børnini.
Tá sangløtan er liðug, fara børnini upp á til undirvísing, spøl, ítriv og drekka. Til undirvísingina eru tey deild upp eftir aldri.
Sunnudagsskúlin endar kl. 13:15 og tá eru foreldur vælkomin at avheinta børnini. Tey børnini, sum hava avvarðandi inni á møtinum, kunnu vera eftir í sunnudagsskúlanum ella fara inn á møti til síni avvarðandi.